6/07/2019 - 20:30μμ\nΠρόκειται για στατιστική σύμβαση.\nΤα 25 χρόνια επιλέχθηκαν ως η πιο πιθανή ηλικία του πρώτου τοκετού μιας γυναίκας. Ο αριθμός υπολογίζεται ότι αντιστοιχεί στο μέσο όρο του πληθυσμού.\nΦυσικά υπάρχουν πολιτιστικές και τοπικές διαφοροποιήσεις οι οποίες είτε αυξάνουν είτε μειώνουν την ηλικία της πρώτης εγκυμοσύνης, συντομεύοντας ή επιμηκύνοντας το χρόνο που μεσολαβεί από τη μια γενιά στην άλλη.\nΣτην Ευρώπη αυτή η ηλικία είναι μεγαλύτερη και κυμαίνεται γύρω στα 29 χρόνια. Τον υψηλότερο μέσο όρο έχει η Iρλανδία (30,2 χρόνων) και το χαμηλότερο η Aυστρία (27,8). Η Eλλάδα βρίσκεται κάτω από το μέσο, με ηλικία πρώτου τοκετού τα 28,4 χρόνια.


Συγκλονίζει η μητέρα της Μαργαρίτας: «Ο πατέρας της σκοτώθηκε σε τροχαίο όταν ήταν τριών χρονών» - MaryMary.gr\nΣτο πρωινό του Star ήταν σήμερα καλεσμένη η μεγάλη νικήτρια του MasterChef, Μαργαρίτα Νικολαΐδη.\nΣτο πλευρό της ήταν και η μητέρα της η οποία μίλησε για το μοιραίο τροχαίο που είχε ο μπαμπάς της Μαργαρίτας, όταν εκείνη ήταν μόλις τριών χρονών.\n«Ο πατέρας της Μαργαρίτας και της Ξένιας έπαθε ένα ατύχημα όταν η Μαργαρίτα ήταν 3 χρονών και η Ξένια 1. Δεν τον θυμούνται τα παιδιά. Έγινε ατύχημα αυτοκινητιστικό. Έχει πεθάνει και μετά φύγαμε. Με στήριξε ο πατέρας και η μάνα μου. Φύγαμε από το Καζακστάν για τη Ρωσία. Όταν ήμουν 23 χρονών ήρθα στην Ελλάδα σαν τουρίστρια. Μετά ξαναέφυγα. Πρώτα ήρθα στη Μυτιλήνη με τη Μαργαρίτα και μετά πήγα και πήρα και την Ξένια. Η Μαργαρίτα στη Μυτιλήνη μεγάλωσε. Εγώ αποφάσισα να γυρίσω στη Ρωσία γιατί έδωσα μια καλή βάση στα παιδιά μου. Μου λένε συνέχεια πως η Μαργαρίτα είναι η αδυναμία μου. Τα παιδιά πήραν τον δικό τους δρόμο» είπε, μεταξύ άλλων, η μητέρα της Μαργαρίτας.


Τι είναι τελικά αυτός ο ΣΥΡΙΖΑ; - TheCaller.gr\n19 Μάϊου 2017 15:35\nΟι μισοί μείνανε άνεργοι, οι πολλοί φάγανε ό, τι οικονομίες είχανε στην άκρη, όσοι εργάζονται πληρώνονται με μισθούς πείνας και όποτε μπορεί να τους πληρώσει ο εργοδότης, η πλειοψηφία πληρώνει ΔΕΗ και ΕΥΔΑΠ με… δόσεις. Στη ζωή τους λοιπόν όλα πήγαν προς το χειρότερο και τώρα θα πάνε ακόμη χειρότερα. Οι μόνοι που κέρδισαν – κι ίσως γι αυτό πανηγυρίζουν – είναι οι 153 ΣΥΡΙΖΑ - ΑΝΕΛ οι οποίοι θα διατηρήσουν τον βουλευτικό μισθό τους την ώρα που οι υπόλοιποι σ’ αυτήν την χώρα θα αγωνιούν ψάχνοντας τρόπους να επιβιώσουν.\nΠροηγούμενο Με υποτιμούν με οδηγίες για το τι και πως θα γράψω: Έφυγαν με αιχμές από την εφημερίδα «Documento» Θεοδωρόπουλος & Μεθενίτης\nΕπόμενο Η απρεπής δήλωση Καμμένου για Ανδ. Παπαδόπουλο- Αλ. Μπακογιάννη και η «αποστομωτική» απάντηση του δημοσιογράφου!


Ο αεροπειρατής που πήδηξε με 200.000 δολάρια και χλεύασε το FBI: «Δεν θα με πιάσετε ποτέ»! - Newtoday.gr\nΑρχική Κόσμος Ο αεροπειρατής που πήδηξε με 200.000 δολάρια και χλεύασε το FBI: «Δεν...\nΟ αεροπειρατής που πήδηξε με 200.000 δολάρια και χλεύασε το FBI: «Δεν θα με πιάσετε ποτέ»!\nΕπίσημα το FBI μετά από 45 χρόνια ερευνών σήκωσε τα χέρια ψηλά. Ο αεροπειρατής παραμένει ένα… μυστήριο.\nΜετά από μια εξαντλητική έρευνα που διήρκησε 45 χρόνια, το FBI το 2016 σταμάτησε τελικά κάθε αναζήτηση για τον περιβόητο D.B. Cooper! Τον μυστηριώδη άνδρα που στις 24 Νοεμβρίου το 1971 έκανε αεροπειρατεία, πήρε λύτρα 200.000 δολάρια και… πήδηξε από το αεροπλάνο με αλεξίπτωτο, εν μέσω καταρρακτώδους βροχής. Δεν τον βρήκαν ποτέ. Πίστεψαν αρχικά ότι θα είχε σκοτωθεί, αλλά κάποιες ενδείξεις που βρήκαν στη συνέχεια, τους ανάγκασαν να συνεχίσουν τις έρευνες, οι οποίες βέβαια ήταν άκαρπες. Από το 2016 η υπόθεση μπήκε στο αρχείο και ο άντρας αυτός αποτελεί και επίσημα άλυτο μυστήριο.\n«Θέλω 4 αλεξίπτωτα και… όχι αστεία»\nΟ D.B. Cooper, στις 24 Νοεμβρίου το 1971, μπήκε στο Northwest Orient Airlines 727 και λίγο μετά την απογείωση έδειξε σε μια αεροσυνοδό κάτι που έμοιαζε με βόμβα. Είπε στο πλήρωμα ότι ήθελε 200.000 δολάρια (1.2 εκατομμύρια σε σημερινά λεφτά), τέσσερα αλεξίπτωτα και… «όχι αστεία»!\nΤο αεροπλάνο προσγειώθηκε στο διεθνές αεροδρόμιο του Σιάτλ, Τακόμα, όπου οι αρχές ανταποκρίθηκαν στις απαιτήσεις του Cooper και κατάφεραν να βγάλουν τους περισσότερους επιβάτες. Ο Cooper στη συνέχεια ζήτησε από το αεροπλάνο να πετάξει προς το Μεξικό σε χαμηλό ύψος και διέταξε το υπόλοιπο πλήρωμα να μπει στο πιλοτήριο.\nΠροηγούμενο άρθροΑπογραφή πληθυσμού: Μέχρι και την Δευτέρα 13 Δεκεμβρίου παρατείνεται η δυνατότητα ηλεκτρονική αυτοαπογραφή\nΕπόμενο άρθρο11 συλλήψεις σε αστυνομική επιχείρηση στη Μεσσηνία


Διακοπή νερού σε περιοχές του Δήμου Χανίων. Δείτε πού και πότε - ΝΕΑ Τηλεόραση Κρήτης\nΔιακοπή νερού σε περιοχές του Δήμου Χανίων. Δείτε πού και πότε\n4 Μαρ 2016 12.16\nΗ Δημοτική Επιχείρηση Ύδρευσης Αποχέτευσης Χανίων σας ενημερώνει ότι από την Τρίτη 08?03?2016 και από ώρα 08:00 π.μ. έως και την Τετάρτη 09-03-2016 και μέχρι τις 15:00 μ.μ., θα πραγματοποιηθεί διακοπή νερού, που θα αφορά περιοχές των Δημοτικών Ενοτήτων Νέας Κυδωνίας, Ελ. Βενιζέλου, Σούδας και Ακρωτηρίου.\nΗ διακοπή θα πραγματοποιηθεί λόγω της εκτέλεσης των αναγκαίων εργασιών στον κεντρικό αγωγό του ΟΑΔΥΚ, ο οποίος μας τροφοδοτεί με νερό για την κάλυψη των αναγκών υδροδότησης των προαναφερθεισών περιοχών και μας ενημέρωσε για την σχετική διακοπή.


CoffeeSpots - Νέο τραγούδι του Χάρη Άνθη “Σου δείχνω την έξοδο”\nΝέο τραγούδι του Χάρη Άνθη “Σου δείχνω την έξοδο”\nΑκούστε το νέο τραγούδι του Χάρη Άνθη “Σου δείχνω την έξοδο” μέσω του ραδιοφώνου μας στο CoffeeSpots Radio\nO Χάρης Άνθης γεννήθηκε στην Κέρκυρα το 1988. Αν και μόλις 25 χρονών και η βαθιά, γνήσια λαιϊκή του φωνή συγκινεί όποιον τυχαίνει να την ακούσει. Το πάθος και η αγάπη του για τη μουσική ξεκίνησαν απο πολύ μικρή ηλικία όταν μόλις ήταν παιδί. Η πρώτη του δασκάλα ήταν η γιαγιά του η οποία τραγουδούσε εξαιρετικά. Συνήθιζαν να τραγουδάνε μαζί παλιά λαϊκά τραγούδια κάνοντας ντουέτο ο ένας με τον άλλο. Όταν μπήκε στην εφηβεία ξεκίνησε να σπουδάζει βυζαντινή μουσική ενώ ποτέ δεν παραμέλησε τα λαϊκά ακούσματα. Παράλληλα ξεκίνησε μαθήματα πιάνου και κιθάρας. Στα δεκαεπτά του χρόνια και ενώ ήταν ακόμα μαθητής της τρίτης Λυκείου συμμετείχε στους 12ους Πανελλήνιους Μαθητικούς Καλλιτεχνικούς Αγώνες όπου και κέρδισε το 1ο βραβείο στην κατηγορία “Λαϊκό τραγούδι”. Αμέσως μετά δέχθηκε την πρώτη επαγγελματική του πρόταση και κάπως έτσι ξεκίνησε το μουσικό του ταξίδι.\nΑυτό το διάστημα ετοιμάζει το πρώτο του cd, το οποίο θα περιλαμβάνει τόσο δικά του τραγούδια όσο και άλλων δημιουργών. Μόλις λίγους μήνες πρίν κυκλοφόρισε το πρώτο του single με τίτλο “Σου δείχνω την έξοδο” το οποίο απολαμβάνετε ήδη στο CoffeeSpots Radio, ενώ είναι διαθέσιμο και στην αγορά του iTunes. Είναι ένα λαϊκό σε άκουσμα κομμάτι το οποίο συνέθεσε εντελώς απροσδόκηταμε τη πολύτιμη βοήθεια του μουσικού-παιδικού του φίλου Άγγελου Τσουκαλά. Την ενορχήστρωση και παραγωγή του κομματιού ανέλαβε ο κύριος Χρήστος Γιαννόπουλος.\nΑπολαύστε τον στο CoffeeSpots Radio ή και παρακάτω μέσω Youtube.\nνέο τραγούδι του Χάρη Άνθη “Σου δείχνω την έξοδο” ενορχήστρωση, παραγωγή: Χρήστος Γιαννόπουλος\nΠερισσότερα σε αυτή την κατηγορία: « Ο Γιώργος Γελαράκης LIVE στην Μαύρη Τρύπα! Νεο CD του Γιάννη Καλλιμάνη: "Το Γυαλί Ράγισε" »


«Η Κυριακή της Ορθοδοξίας στην Ι.Μ. Ελασσώνος»\nΜαρτίου 21, 2012 Ι.Ε.Θ.Π. Uncategorized\t«Η Κυριακή της Ορθοδοξίας στην Ι.Μ. Ελασσώνος»\nΜε μεγαλοπρέπεια εορτάστηκε η Κυριακή της Ορθοδοξίας στην Ιερά Μητρόπολη Ελασσώνος και στον Ιερό Ναό της Παναγίας στην Τσαριτσάνη Λαρίσης.\nΈτσι τελέσθηκε η Αρχιερατική Θεία Λειτουργία, ιερουργούντος του Σεβασμιωτάτου Μητροπολίτου Ελασσώνος κ. Βασιλείου, παρουσία των Αρχών του τόπου και πλήθους πιστών.\nΑμέσως μετά την περιφορά των Ιερών Εικόνων, τελέσθηκε το μνημόσυνο υπέρ αιωνίου μνήμης του Μεγάλου Διδασκάλου και Ευεργέτου, Γόνου Τσαριτσάνης, ιερέως Κωνσταντίνου Οικονόμου εξ’ Οικονόμων.\nΕυθύς αμέσως, επειδή φέτος γιορτάζονται τα εκατό χρόνια απελευθερώσεως της επαρχίας Ελασσώνος, της Μακεδονίας, της Ηπείρου και των Νήσων του Αιγαίου Πελάγους από τον οθωμανικό ζυγό (1912), το Ίδρυμα Εθνικού και Θρησκευτικού Προβληματισμού Θεσσαλονίκης, διά του Προέδρου του Καθηγητή Πανεπιστημίου Αθανασίου Αγγελόπουλου, ετίμησε επικαίρως τον Σεβασμιώτατο με τα Διάσημα του Επιτίμου Μέλους του Ιδρύματος για την υποδειγματική και μηνυματική Ποιμαντορία του και εις μνήμη του προκατόχου του Νεοφύτου Ευαγγελίδη (1912), γιατί στον ίδιο ναό τέλεσε την πρώτη δοξολογία απελευθερώσεως, παρουσία του Διαδόχου Κωνσταντίνου και του νικηφόρα προελαύνοντος Ελληνικού Στρατού (6 Οκτ. 2012). Η έξαρση του γεγονότος αυτού σηματοδοτεί την έναρξη των σχετικών εκδηλώσεων του Ιδρύματος, σε συνεργασία με την Ανωτάτη Εκκλησιαστική Ακαδημία Θεσσαλονίκης, που θα κορυφωθούν στις 14 Οκτωβρίου με πολυαρχιερατικό Συλλείτουργο στον Άγιο Δημήτριο Θεσσαλονίκης, προεξάρχοντος του Μακαριωτάτου Αρχιεπισκόπου Αθηνών, ως Προκαθημένου και Προέδρου της Ιεράς Συνόδου της Εκκλησίας της Ελλάδος, Ιερωνύμου. Οι Εκδηλώσεις έχουν την γενική θεματική: «Εκκλησία-Μακεδονία-Ελλάδα. Τρεις ταυτόσημες αιώνιες Αρχές και οντότητες. Χρόνια εκατό απελευθερώσεως της Μακεδονίας από τον οθωμανικό ζυγό» και τελούν υπό την Αιγίδα του Μητροπολίτου Θεσσαλονίκης Ανθίμου και την συνεργασία Μακεδονικών Μητροπόλεων.\nΤέλος, ο Σεβασμιώτατος κ. Βασίλειος, συνοδευόμενος από την αντιπροσωπεία του Ιδρύματος, επισκέφθηκε το ιστορικό Γυμνάσιο Τσαριτσάνης, δωρεά του Κωνσταντίνου Οικονόμου, και τα υποδειγματικά ανακαινισμένα μοναστήρια Παναγίας Ολυμπιωτίσσης, Θ. Αναλήψεως και Αγίας Τριάδας Σπαρμού, Φάρους του πνεύματος και της επιστήμης.\nΕκδήλωση του Κέντρου Οικουμενικού Ελληνισμού σε συνεργασία με το Ίδρυμα Εθνικού & Θρησκευτικού Προβληματισμού Θεσσαλονίκης στο Hilton Αθηνών το βράδυ της 19ης ΜαρτίουΣτα Ιερά Προσκυνήματα της Ορθοδοξίας και του Γένους μας στην Βόρειο Ήπειρο της Νοτίου Αλβανίας. Στον Τάφο του Πατρο-Κοσμά του Αιτωλού στο Μοναστήρι του στο Κολιακόντασι Μπερατίου – Βελεγράδων, 21-26 Οκτωβρίου 2011.


ΑΝ.Α.Σ.Α.: Τον Σεπτέμβριο η αναδιάρθρωση της ΕΛ.ΑΣ. Κατηγορηματική διαβεβαίωση - Άδηλο τι θα γίνει με τις μίνι κρίσεις\nΤον Σεπτέμβριο η αναδιάρθρωση της ΕΛ.ΑΣ. Κατηγορηματική διαβεβαίωση - Άδηλο τι θα γίνει με τις μίνι κρίσεις\nΠαρότι οι πληροφορίες από διαφορετικές αστυνομικές πηγές ενημέρωσης του bloko.gr υποστηρίζουν ότι η αναδιάρθρωση των αστυνομικών υπηρεσιών θα μετατεθεί σε απροσδιόριστο διάστημα, κυμαινόμενο από Οκτώβριο μέχρι και ... τον Ιανουάριο, ώστε τότε οι αλλαγές να γίνουν συγχρόνως με τις κρίσεις, υψηλόβαθμο στέλεχος του υπουργείου υπήρξε απόλυτα κατηγορηματικό. "Όταν λέμε Σεπτέμβριο, εννοούμε Σεπτέμβριο"!\nΟι άλλες πηγές διατείνονται ότι ακόμη και το πλάνο των τμημάτων που θα συγχωνευτούν δεν έχει καταρτιστεί στο σύνολο του για ολόκληρη την χώρα και πως εξακολουθούν οι συσκέψεις με εκπροσώπους των κατά τόπους δημοτικών αρχών και κοινωνικών φορέων. Συμπληρώνουν δε, πως ή εφαρμογή στην παρούσα φάση, είναι εφικτή μόνο αποσπασματικά ανά αστυνομική διεύθυνση και μόνο για εκείνες που έχει κλείσει ο φάκελλος των αλλαγών, όπως για παράδειγμα σε Αττική και Θεσσαλονίκη.\nΟι του υπουργείου πάντως, διαβεβαιώνουν με ευκολία ότι όλα θα γίνουν στην ώρα τους και δίχως καμία εξαίρεση. Αξίζει πάντως να σημειωθεί ότι στο ερώτημα για το αν θα ξεκινήσουν το Σεπτέμβριο ή αργότερα οι μίνι κρίσεις, με την εφαρμογή ενός μοντέλου ιεραρχίας με 6 αντιστράτηγους και την ανάθεση στην κ. Τσιριγώτη αποκλειστικά της ανάθεσης αρμοδιότητας διαχείρισης του προσφυγικού, δεν υπήρξαν τόσο κατατοπιστικά διαφωτιστικοί όπως με το προηγούμενο θέμα.\nΑναρτήθηκε από ΑΝ.Α.Σ.Α. στις 09:22


Θεσσαλονίκη: Ύποπτος ως τζιχαντιστής εμβόλισε περιπολικό φωνάζοντας «Αλλαχού Ακμπάρ»-\nΘεσσαλονίκη: Ύποπτος ως τζιχαντιστής εμβόλισε περιπολικό φωνάζοντας «Αλλαχού Ακμπάρ»\nΟ 49ΧΡΟΝΟΣ ΕΙΣΗΛΘΕ ΣΤΗΝ ΕΛΛΑΔΑ ΑΠΟ ΤΟΥΡΚΙΑ ΜΕΣΩ ΤΩΝ ΚΗΠΩΝ ΕΒΡΟΥ\nΣυγκλονισμένη είναι η τοπική κοινωνία στην Ασπροβάλτα Θεσσαλονίκης αναφορικά με περιστατικό που σημειώθηκε με αρνητικό πρωταγωνιστή έναν 49χρονο Γάλλο, τον οποίο η Ελληνική Αστυνομία παρακολουθούσε για σύνδεση με ακραίες ισλαμιστικές οργανώσεις.\nΌπως αναφέρει το dailythess.gr, ο 49χρονος εισήλθε στην Ελλάδα από Τουρκία μέσω Κήπων. Αρχικώς, κρατήθηκε για δύο ημέρες προκειμένου να γίνει εξακρίβωση στοιχείων.\nΕν συνεχεία, αφέθηκε ελεύθερος, αφού δεν εκκρεμούσε κάτι εις βάρος του. Ωστόσο, περιπολικό της αστυνομίας με συμβατικές πινακίδες παρακολουθούσε τις κινήσεις του.\nΩστόσο, το βράδυ της Κυριακής και ενώ ο Γάλλος κινούνταν στην περιοχή της Ασπροβάλτας με κατεύθυνση προς Θεσσαλονίκη αντιλήφθηκε την παρουσία των αστυνομικών.\nΜε το όχημα του εμβόλισε το περιπολικό που τον ακολουθούσε ενώ κατά τον έλεγχο φέρεται να φώναξε «Αλλαχού Ακμπάρ» («Ο Αλλάχ είναι μεγάλος»). Τελικά ακινητοποιήθηκε και σήμερα οδηγήθηκε κατηγορούμενος στο αυτόφωρο μονομελές πλημμελειοδικείο Θεσσαλονίκης.\nΌπως επισημαίνει το dailythess.gr, στο δικαστήριο ο 49χρονος από τη Γαλλία ισχυρίστηκε ότι προχώρησε στην πράξη του επειδή πίστευε ότι αυτοί που τον παρακολουθούσαν ήταν κλέφτες. Από την πλευρά τους οι αστυνομικοί επιβεβαίωσαν ότι τον παρακολουθούσαν καθώς ήταν «ύποπτος για τα ταξίδια που είχε κάνει το προηγούμενο διάστημα».


Geekvape Aegis Mini Mod | Κομψό και ανθεκτικό Mini Mod 80W\nΗ αντοχή και ανθεκτικότητα της σειράς Aegis της GeekVape στην Mini εκδοχή της! Ισχυρό Mod με ενσωματωμένη μπαταρία υψηλής αυτονομίας!\nΑγοράζοντας αυτό το προϊόν μπορείτε να συγκεντρώσετε μέχρι και 46 πόντοι επιβράβευσης. Στο καλάθι σου υπάρχουν συνολικά 46 πόντοι επιβράβευσης που μπορούν στο μέλλον να μετασχηματιστούν σε κουπόνι πραγματικής έκπτωσης αξίας 2,30€.\nGeekvape Aegis Mini Mod - Συσκευή Mod υψηλής αντοχής\nΤο Aegis Mini είναι η επόμενη προσθήκη στη γκάμα Mod υψηλής αντοχής της GeekVape! Είναι ακόμα κομψότερο, με μικρότερες διαστάσεις και καμπύλες που διευκολύνουν το πιάσιμο! Επίσης διαθέτει ενσωματωμένη μπαταρία 2200mAh, ικανή να "κρατήσει" σταθερή απόδοση μέσα στη μέρα!\nΜε μέγιστη απόδοση 80W και το νέο κύκλωμα AS που προσφέρει τάχιστη ενεργοποίηση της αντίστασης και ακρίβεια ενδείξεων είναι σίγουρο ότι θα καλύψει ακόμα και τους πλέον απαιτητικούς!\nΌσοι αναζητάτε το ανθεκτικότερο και απλούστερο Mini Mod που θα σας συντροφεύει ακόμα και στις πιο ακραίες συνθήκες, το GeekVape Aegis Mini είναι η απάντηση!\nΔιαστάσεις: 27 * 42.5 * 78mm\nΠροστασία από dry hits/αίσθηση καμένου (σε λειτουργία ελέγχου θερμοκρασίας)\n1* GeekVape Aegis Mini Mod


Πεντακάθαρο Ψυγείο: Αποκτήστε το σε 6 Βήματα! - Μένω Σπίτι\nHome » »Unlabelled » Πεντακάθαρο Ψυγείο: Αποκτήστε το σε 6 Βήματα!\nΈκτο Βήμα Για να καθαρίσετε την κατάψυξη καλό θα είναι να βγάζετε ένα-ένα τα συρτάρια με τα τρόφιμα έτσι ώστε να μην χάνουν αυτά την ψύξη τους. Βγάζετε τα τρόφιμα μέσα από κάθε συρτάρι, βγάζετε και το συρτάρι και το καθαρίζετε επίσης με ένα μείγμα ζεστού νερού και ξιδιού. Εκεί τα πράγματα είναι συνήθως πιο εύκολα μιας και δύσκολα θα βρείτε λεκέδες στα συρτάρια της κατάψυξης. Στεγνώστε καλά με ένα στεγνό, καθαρό πανί και βάλτε τα τρόφιμά σας και πάλι μέσα.


«Ο Χίτλερ και ο ναζισμός», «Ζωγραφική για παιδιά και ενήλικες» & VITA την Κυριακή με ΤΟ ΒΗΜΑ - Ειδήσεις - νέα - Το Βήμα Online\n«Ο Χίτλερ και ο ναζισμός», «Ζωγραφική για παιδιά και ενήλικες» & VITA την Κυριακή με ΤΟ ΒΗΜΑ\nΓια πρώτη φορά στην ελληνική γλώσσα – Γεγονότα και πρόσωπα που σημάδεψαν τον 20ό αιώνα – Με την υπογραφή κορυφαίων ξένων ιστορικών και ακαδημαϊκών\nΗ προσφορά του «Βήματος» καλεί τους αναγνώστες να σκύψουν στη σημασία της σύγχρονης ιστορίας. Ο 20ός αιώνας υπήρξε η εποχή των ακραίων πολέμων και των εφαρμοσμένων ιδεολογιών. Μια χρονική περίοδος γεμάτη με συγκρούσεις τόσο τοπικές όσο και διεθνείς, επαναστάσεις, κοινωνικές αλλαγές και απίστευτες τεχνολογικές εξελίξεις. Είναι η εποχή των ολοκληρωτισμών και των εφαρμοσμένων ιδεολογιών στην πολιτική, αλλά και της εξαιρετικής επιστημονικής προόδου και των μεγάλων πολιτισμικών αλλαγών.\nΗ κυριαρχία του Αδόλφου Χίτλερ ξεκίνησε νόμιμα στις 30 Ιανουαρίου 1933, όταν ο Πρόεδρος Φον Χίντεμπουργκ του ανέθεσε την Καγκελαρία της Δημοκρατίας της Βαϊμάρης. Η σταδιακή και ανηλεής οικοδόμηση του ολοκληρωτικού κράτους, σε συνδυασμό με μια συνεχή παραφορά των δικτατορικών μέσων και των ιδεολογικών βάσεων του ρατσισμού και του ιμπεριαλισμού, θα οδηγούσε στη φρίκη της γενοκτονίας και του Δευτέρου παγκοσμίου πολέμου. Ένα δυσάρεστο παρελθόν, το οποίο εξακολουθεί να επηρεάζει τη μνήμη ολόκληρης της Ευρώπης μέχρι σήμερα\nΟ Εντσο Κολότι δίδαξε σύγχρονη ιστορία στο Πανεπιστήμιο της Φλωρεντίας. Συγκαταλέγεται μεταξύ των κορυφαίων ειδικών επιστημόνων στην ιστορία του ναζισμού και της ιταλικής αντίστασης, ο οποίος μεταξύ άλλων δημοσίευσε πρωτοποριακές μελέτες όπως: Η Ιστορία των δύο Γερμανιών (1971), Η ναζιστικής Γερμανία (1972), Ναζισμός και γερμανική κοινωνία (1982), Φασισμός και φασισμοί (1994) Ο φασισμός και οι Εβραίοι (2003). Το 2010 κυκλοφόρησε την αυτοβιογραφία του με τον τίτλο: Πολιτικό καθήκον και κριτικό πάθος.\nΖωγραφική και ασκήσεις μυαλού για παιδιά και ενήλικες\nΜένουμε σπίτι και περνάμε ατελείωτες ώρες ψυχικής ηρεμίας και ψυχαγωγίας!\nΧρωματίστε εντυπωσιακά σχέδια, και καταπολεμήστε το στρες, ακονίστε το μυαλό σας, βελτιώστε την αυτοσυγκέντρωσή σας\nΖωή Δημητράκου. Μας γυμνάζει κάθε πρωί μέσα από τη νέα εκπομπή του MEGA και μας αποκαλύπτει πώς θα μείνουμε δραστήριοι και υγιείς στην καραντίνα!\nΚορωνοϊός: Θα μπορούμε να ζούμε πιο ήρεμα από το καλοκαίρι και μετά; Τι λένε κορυφαίοι επιστήμονες\nΜένουμε σπίτι και δεν παχαίνουμε. Οι διατροφικές συμβουλές που θα μας σώσουν\nΓκέιτς, Σουιφτ, Κάρι, Γιουάν και Βερσάτζε στον δρόμο της προσφοράς\n(Συμπεριλαμβάνονται τιμές βιβλίων: «Ο Χίτλερ και ο ναζισμός»: €1,35 και «Ζωγραφική για παιδιά και ενήλικες»: €0,40)


Καφέ για διάβασμα ή αλλιώς πού θα βρεις την ηρεμία σου\nΥπάρχουν και εκείνοι που ψάχνουν ήσυχα μέρη για να διαβάσουν το βιβλίο, την εφημερίδα τους hard copy ή ηλεκτρονικά.\nΕίσαι ένας από αυτούς; Μάθε εδώ ποια είναι τα καφέ-αναγνωστήρια της Αθήνας.\nPoems and Crimes\nΠριν από περίπου δύο χρόνια οι εκδόσεις Γαβριηλίδη βρήκαν στέγη σε ένα διατηρητέο κτίριο του 1850 στην πολυσύχναστη πλατεία Αγίας Ειρήνης. Πρόκειται για έναν ιδιαίτερο πολιτστικό πολυχώρο που συνδυάζει βιβλιοπωλείο, τυπογραφείο, καφέ και χώρο εκδηλώσεων. Σε περίπτωση που δεν έχεις φέρει το βιβλίο σου, μπορείς να δανειστείς από τη γκάμα αστυνομικής λογοτεχνίας στην οποία εξειδικεύεται ο εκδοτικός οίκος με μυθιστορήματα και ποιήματα, εξ ου και το όνομα του χώρου. Μάλιστα τους καλοκαιρινούς μήνες μπορείς να απολαύσεις την ανάγνωσή σου στην κρυμμένη αυλή του κτιρίου σε ένα σκηνικό από τραπεζάκια πάνω σε ένα ξύλινο πάτωμα, δέντρα για τη σκιά και γκραφίτι από τα γύρω κτίρια.\nΠλ. Αγίας Ειρήνης 17, τηλ. 210 3228839\nΣτο γνωστό βιβλιοπωλείο του κέντρου, οι αγορές βιβλίων, χαρτικών και λοιπών καλλιτεχνικών υπηρεσιών περιορίζονται στο ισόγειο καθώς το πατάρι του καταστήματος είναι αφιερωμένο στη μελέτη. Άνετα τραπεζοκαθίσματα σε ένα minimal διακοσμημένο χώρο σε προδιαθέτουν για στιγμές ησυχίας και ανάπαυλας με το βιβλίο, το λάπτοπ ή το tablet ανά χείρας. Εκτός από καφέ, ο χώρος εστίασης του Ιανού προσφέρει άλλα ροφήματα αλλά και σνακ ό,τι πρέπει για lunch break.\nΣταδίου 24, τηλ. 210 3217917\nΤο σκεπαστό αίθριο στον χώρο που στεγάζεται ο πολυχώρος των ιστορικών εκδόσεων Άγκυρα επί της Σόλωνος αποτελεί ένα πρώτης τάξεως ησυχαστήριο για να συνδυάσεις την ανάγνωση με έναν ελληνικό καφέ στη χόβολη και ένα γλυκό του κουταλιού. Όταν μάλιστα τελειώσει το διάβασμα, μπορείς να συνεχίσεις στην διπλανή αίθουσα συναντήσεων και εκδηλώσεων «Λέξεις και Νότες» για ένα μεσημεριανό υπό τους ήχους του πιάνου.\nΣόλωνος 124 & Εμμανουήλ Μπενάκη, τηλ. 210 3837066\nΤο ιστορικό Floral με έδρα τον πάλαι ποτέ αστικό μύθο της Μπλε Πολυκατοικίας, στην καρδιά των Εξαρχείων, μετρά ήδη κάποια χρόνια ανανέωσης και πολιτιστικής δραστηριότητας. Πρόκειται για ίσως το μοναδικό καφέ που αφιερώθηκε στο βιβλίο (αντί για το αντίστροφο) και με τα χρόνια πρόσθεσε και άλλα πολιτιστικά happenings στο καλεντάρι του, όπως συναυλίες, συζητήσεις και παρουσιάσεις. Κάθισε, λοιπόν, αναπαυτικά γύρω από τα στρογγυλά τραπέζια του, διάλεξε το βιβλίο της αρεσκείας σου από τα ράφια και αν σε πάρει το σούρουπο μπορεί να πετύχεις όλο και κάποιο καλλιτεχνικό δρώμενο.\nΘεμιστοκλέους 80, Εξάρχεια, τηλ. 210 3800070\nΣυναυλίες, σκάκι, συντροφιά τετράποδων φίλων, θεατρικές παραστάσεις και όμως το Booze Cooperativa δεν σταματά εδώ. Ο δημοφιλής πολυχώρος στο κέντρο της Αθήνας φημίζεται για τις πολιτιστικές του ανησυχίες για αυτό και δε θα μπορούσε να μην αφιερώσει μια πτέρυγα του νεοκλασικού διατηρητέου κτιρίου, αποκομμένη από τη βαβούρα της εισόδου, στην ανάγνωση, τις παρουσιάσεις βιβλίων, τις βραδιές ποίησης και τις λογοτεχνικές συναντήσεις δίνοντας της τον τίτλο «Etage Litteraire».\nΚολοκοτρώνη 57, τηλ. 215 5508834


Test drive: Kia XCeed 1.5 T-GDi 160 PS iMT 48V Hybrid | Drive\nTest drive: Kia XCeed 1.5 T-GDi 160 PS iMT 48V Hybrid\nΩς μια εταιρεία που εξελίσσεται συνεχώς, η Kia αναβαθμίζει αντίστοιχα τα μοντέλα της. Και το XCeed με το συγκεκριμένο πακέτο κινητήρα-κιβωτίου το αποδεικνύει περίτρανα.\nΤετάρτη, 06 Απριλίου 2022 | Αργύρης Τούντας Επικοινωνία\nΠλέον, το Kia XCeed δεν χρειάζεται συστάσεις. Έχοντας μόνο τις εμπρός πόρτες κοινές με το συμβατικό χάτσμπακ, μας έχει πείσει για την αυθύπαρκτη φύση του. Αποτελεί δηλαδή την πιο δυναμική έκδοση του Ceed, συνδυάζοντας τον εύχρηστο καθημερινό χαρακτήρα με την crossover προσέγγιση που είναι τόσο hot στις μέρες μας.\nΛίγο πολύ, η ποιοτική κατασκευή, η γεροδεμένη αίσθηση, η ευρυχωρία και η καθημερινή ευχρηστία είναι πια στοιχεία δεδομένα για το XCeed. Ωστόσο, η διαρκής εξέλιξη δεν άφησε ανέγγιχτο το πεδίο «κινητήρας-κιβώτιο». Έτσι, ο 1.4 T-GDi των 140 PS έχει παραχωρήσει τη θέση του στον νέο 1.5 T-GDi που ενσωματώνει ό,τι πιο σύγχρονο υπάρχει στα ράφια της εταιρείας.\nΜεταξύ άλλων, αυτό εμπεριέχει το σύστημα CVVD που μεταβάλλει συνεχώς τη διάρκεια των βαλβίδων για να συνδυάζεται η υψηλή ισχύς με την οικονομία και τους χαμηλούς ρύπους. Εμπεριέχει επίσης ένα νέο κύκλωμα ανακύκλωσης καυσαερίων χαμηλής πίεσης και το χειροκίνητο κιβώτιο iMT με τον ηλεκτρονικά ελεγχόμενο συμπλέκτη που ενεργοποιείται με ηλεκτρομοτέρ.\nΑυτό που δίνει είναι η δυνατότητα λειτουργίας coasting -sailing στη γλώσσα της Kia- ακόμα και σβήνοντας τον κινητήρα, απεμπλέκοντάς τον αυτόματα από τη μετάδοση. Με εξαίρεση τον έλεγχο της σύμπλεξης και της αποσύμπλεξης που δεν είναι απολύτως ακριβής, δεν πρόκειται ποτέ άλλοτε να καταλάβεις τη διαφορά από έναν συμβατικό συμπλέκτη.\nΟ κινητήρας από την πλευρά του θα σε κερδίσει χωρίς «αλλά». Έχει καλή απόκριση με εξαίρεση το προφίλ Eco και δυνατό τράβηγμα στο μεσαίο φάσμα. Οι 160 ίπποι δίνουν σβέλτες επιδόσεις, με 0-100 km/h σε 9” και ρεπρίζ που ικανοποιούν όλες τις ανάγκες, παρότι η κλιμάκωση στο 6άρι χειροκίνητο κιβώτιο με τον ακριβή και μαλακό λεβιέ είναι μακριά.\nΤο πιο εντυπωσιακό με το συγκεκριμένο κινητήρα πάντως είναι η αθόρυβη και εκλεπτυσμένη λειτουργία, η οποία δεν ακούγεται στην καμπίνα ουσιαστικά ποτέ. Εξίσου ανεπαίσθητα λειτουργεί και το σύστημα stop/start, με την αρωγή του ήπιου υβριδικού συστήματος των 48V, για το οποίο δεν αναφέρεται από την εταιρεία καμία πληροφορία για την ισχύ του ηλεκτρομοτέρ ή τη χωρητικότητα της μπαταρίας.\nΗ υψηλή τεχνολογία εξαργυρώνεται και στην κατανάλωση, η οποία εύκολα σταθεροποιείται στα 8,2 lt/100 km χωρίς το σκέφτεσαι καθόλου. Με πιο οικονομική χρήση θα δεις κοντά στα 7,5 lt/100 km. Τιμή απόλυτα λογική για ένα αυτοκίνητο που ζυγίζει σχεδόν 1,5 τόνο και αποδίδει 160 PS -και αισθητά χαμηλότερη από του XCeed με τον προηγούμενο 1.400άρη κινητήρα των 140 PS.\nΗ ροπή των 253 Nm έχει γεμάτη αλλά όχι εκρηκτική καμπύλη. Οπότε μπορείς να πατάς το γκάζι άφοβα χωρίς να ταράζεις την ηρεμία του πατήματος στον δρόμο. Μόνο στις κλειστές στροφές ο εσωτερικός τροχός εμφανίζει μια τάση να σπινάρει και ενεργοποιεί τον έλεγχο της πρόσφυσης -χωρίς δράματα πάντως.\nΠέραν αυτού, ο έλεγχος του αυτοκινήτου από τη ρύθμιση στα εμπρός MacPherson και τους πίσω πολλαπλούς συνδέσμους είναι άψογος και το κράτημα όχι μόνο αποτελεσματικό αλλά και ενδιαφέρον. Υπό την έννοια ότι το πίσω μέρος συμμετέχει ενεργά στην όλη διαδικασία, χωρίς να σε αιφνιδιάζει, επιτρέποντάς σου να ελέγξεις πανεύκολα την κατάσταση με το άμεσο τιμόνι.\nΤο βασικό ωστόσο είναι πως το επίπεδο άνεσης είναι εξαιρετικό, με στιβαρή και αθόρυβη απόσβεση σε όλες σχεδόν τις ανωμαλίες. Μόνο ο θόρυβος κύλισης θα μπορούσε να είναι χαμηλότερος, αφού εμφανίζεται έντονος σε τραχύ οδόστρωμα και γίνεται αισθητός στον αυτοκινητόδρομο.\nΌλο και καλύτερο\nΔεν χρειάζονται παρά λίγα λεπτά μαζί του για να καταλάβεις πως το XCeed συνεχώς βελτιώνεται. Ο νέος κινητήρας έδωσε καλύτερες επιδόσεις και μαζί χαμηλότερη κατανάλωση. Και τουλάχιστον προς το παρόν, δείχνει να έχει εξαιρεθεί από τον κανόνα που θέλει τα αυτοκίνητα να ακριβαίνουν δυσθεώρητα. Το βασικό επίπεδο εξοπλισμού Optimum ξεκινά από τις €22.890 και φτάνει τις €26.290 για το υπέρ-πλούσιο Titanium που περιλαμβάνει και τον ψηφιακό πίνακα οργάνων διαγωνίου 12,3”.\nΠάντως σε όλα τα επίπεδα υπάρχει στάνταρ αυτόματος κλιματισμός, cruise control, σύστημα διατήρησης λωρίδας, προειδοποίηση σύγκρουσης και αυτόματο φρενάρισμα, υποβοήθηση εκκίνησης στην ανηφόρα, προειδοποίηση για την απόσπαση της προσοχής του οδηγού και αυτόματους προβολείς. Αξίζει επίσης η πληροφορία πως το 7άρι DCT κιβώτιο διπλού συμπλέκτη επιβαρύνει την τιμή με €1.600, οπότε δεν είναι ιδιαίτερα ακριβό. Καθώς και ότι το «παρών» δίνει ασφαλώς η 7ετής εργοστασιακή εγγύηση που αν μη τι άλλο δείχνει εμπιστοσύνη στο προϊόν.\nΈνα ιδιαίτερα αξιόλογο κόμπακτ οικογενειακό με υψηλό σκορ σε όλους τους τομείς, το οποίο βελτιώθηκε ακόμα περισσότερο χάρη στον συνδυασμό του νέου κινητήρα με το κιβώτιο iMT.\nΤιμή Από €22.890\nΤεχνολογία MHEV, κινητήρας βενζίνης 1.482 cc, i4, 16v, 2 ΕΕΚ, άμεσος ψεκασμός, τούρμπο, συνεχώς μεταβαλλόμενη διάρκεια βαλβίδων (CVVD), ηλεκτρικός κινητήρας, μπαταρία 48V\nΑπόδοση 160 PS/5.500 rpm, 253 Nm/1.500-3.500 rpm\nΜέση κατανάλωση* 8,2 lt/100 km\nΕκπομπές CO2 134-146 g/km (WLTP)\nΜετάδοση Εμπρός, εμπρός, χειροκίνητο κιβώτιο έξι σχέσεων με ηλεκτρονικά ελεγχόμενο συμπλέκτη\nΔιαστάσεις 4.395 x 1.826 x 1.495 mm\nΒάρος 1.439 kg


Terra Computerata » Sarcasm Society\n« Υπολογιστές στη μάχη του Αμαζονίου\nΔημοσιευμένο από terracomputerata στην κατηγορία Διαδίκτυο, λογισμικό, με ετικέτες: σαρκασμός\nΝέο λογισμικό αναγνωρίζει το σαρκασμό σε κείμενα του Web.\nΟι ερευνητές έχουν εκπαιδεύσει το λογισμικό να αναγνωρίζει το σαρκασμό, τροφοδοτώντας το με μια σειρά από προτάσεις που θεωρούνται σαρκαστικές. Σε πειράματα ανάλυσης περιεχομένου που έγιναν, με βάση κείμενα στο Amazon.com και στο Twitter, το πρόγραμμα συμφώνησε σε ποσοστό 77% και 83% αντίστοιχα με εθελοντές ανθρώπους ότι κάποια φράση εμπεριείχε σαρκαστική διάθεση.\nΤο άρθρο δημοσιεύτηκε Κυριακή, Ιούνιος 6th, 2010 στις 04:09 στην κατηγορία Διαδίκτυο, λογισμικό. Μπορείς να παρακολουθείς τα σχόλια χρησιμοποιώντας το RSS 2.0 feed Μπορείς να πας στο τέλος του άθρου και να αφήσεις σχόλιο. Τα pings προσωρινά δεν επιτρέπονται.


Σύγκριση τιμών ενοικίασης αυτοκινήτου από το Δε Μπάιτ με τη Skyscanner\nΣυγκρίνετε τις επιλογές ενοικίασης αυτοκινήτου στο Δε Μπάιτ\nΑνεξάρτητα από το εάν πετάτε προς Δε Μπάιτ για μια μικρή απόδραση ή για διαμονή μεγαλύτερης διάρκειας, μπορείτε να αποβάλετε το άγχος για το ταξίδι σας ενοικιάζοντας αυτοκίνητο. Με τόσες πολλές εταιρείες ενοικίασης αυτοκινήτων από τις οποίες μπορείτε να επιλέξετε, η Skyscanner σας διευκολύνει να βρείτε την καλύτερη προσφορά. Απλώς πείτε μας τις ημερομηνίες και θα σας δείξουμε ποια αυτοκίνητα είναι διαθέσιμα και από ποιες εταιρείες ενοικίασης: και κάτι ακόμα πιο σημαντικό, ποιες εταιρείες προσφέρουν τις καλύτερες τιμές.\nΜπορείτε να απολαύσετε περισσότερο το ταξίδι σας αν ενοικιάσετε αυτοκίνητο. Δεν χρειάζεται να εξαρτάστε από τις δημόσιες συγκοινωνίες από και προς το Δε Μπάιτ. Αντίθετα, μπορείτε να κατεβείτε από το αεροπλάνο και να μεταβείτε απευθείας στον προορισμό σας οδηγώντας. Δεν θα πασχίζετε πλέον να στριμώξετε τις αποσκευές σας σε συνωστισμένα λεωφορεία.\nΕμείς σας προσφέρουμε τη δυνατότητα να ενοικιάσετε είτε ένα μίνι βαν για όσους κάνουν διακοπές με μεγάλη οικογένεια είτε ένα διθέσιο αυτοκίνητο πόλης για ρομαντικές αποδράσεις ή κάτι ανάμεσα στα δύο. Όταν συγκρίνετε ενοικιάσεις αυτοκινήτων στο Δε Μπάιτ θα σας δείχνουμε τις καλύτερες προσφορές για διάφορα οχήματα ώστε να επιλέγετε το καλύτερο αυτοκίνητο για το ταξίδι σας σε τιμή που σας συμφέρει οικονομικά.\nΟι σελίδες πληροφοριών σχετικά με την ενοικίαση αυτοκινήτων περιέχουν όλα όσα πρέπει να γνωρίζετε για τις εταιρείες ενοικίασης που είναι διαθέσιμες στο Δε Μπάιτ. Οι οδηγοί πόλης μας θα σας βοηθήσουν να προγραμματίσετε το ταξίδι σας και να ξεκινήσετε με χαρά. Αν θέλετε ξενοδοχεία κοντά στο Δε Μπάιτ, με τη Skyscanner μπορείτε να τα συγκρίνετε κι αυτά και να βρείτε τις καλύτερες προσφορές: είτε θέλετε να παραδώσετε το αυτοκίνητό σας στο Δε Μπάιτ πρώτα είτε να το παρκάρετε έξω από το ξενοδοχείο.\nΝα θυμάστε ότι πρέπει να έχετε μαζί σας το δίπλωμα οδήγησης καθώς οι περισσότερες εταιρείες ενοικίασης αυτοκινήτων στο Δε Μπάιτ θα σας τo ζητήσουν για να σας επιτρέψουν να φύγετε.\nΠληροφορίες για Δε Μπάιτ


ΑΝΑΚΟΙΝΩΣΗ ΤΗΣ ΓΕΝΙΚΗΣ ΓΡΑΜΜΑΤΕΙΑΣ ΕΝΗΜΕΡΩΣΗΣ ΚΑΙ ΕΠΙΚΟΙΝΩΝΙΑΣ\nΗ φετινή Παγκόσμια Ημέρα Ελευθεροτυπίας έχει ιδιαίτερη σημασία ενόψει της κρίσιμης αναμέτρησης των ευρωεκλογών, όχι μόνο για την Ελλάδα αλλά για ολόκληρη την Ευρώπη. Η ελευθεροτυπία, έννοια και αξία κομβική για τη δημοκρατία, υπονομεύεται καθημερινά από πρακτικές όπως τα fake news, η λογοκρισία, ή ο λεγόμενος «κίτρινος τύπος» τόσο στα παραδοσιακά μέσα ενημέρωσης όσο και στα μέσα κοινωνικής δικτύωσης και τις ψηφιακές πλατφόρμες. [Read more…]\nFiled Under: Εφημερίδες Tagged With: Παγκόσμια Ημέρα Ελευθεροτυπίας\nΗ ελευθεροτυπία δεν περιορίζεται, δεν απειλείται, δεν τιμωρείται, δήλωσε η ΕΣΗΕΑ με αφορμή την Παγκόσμια Ημέρα Ελευθεροτυπίας στις 3 Μαΐου. Όπως επισημαίνει η ΕΣΗΕΑ: «Ελευθερία του Τύπου με ανεργία στους δημοσιογράφους, που υπερβαίνει στην Ελλάδα το 50%, μαζί με απλήρωτη εργασία και Ασφαλιστικό σε αποδόμηση, δεν συμβιβάζονται».\nFiled Under: Εφημερίδες Tagged With: ΕΣΗΕΑ, Παγκόσμια Ημέρα Ελευθεροτυπίας


Λίγο ακόμα… - GOODnet.gr ειδήσεις, νέα & άρθρα από Κρήτη, Ρέθυμνο, Χανιά, Ηράκλειο, Λασίθι.\n- Σάββατο πρωί στο Ρέθυμνο. Η ζέστη ανεβαίνει, η σαιζόν πάει με χειρόφρενο. Σου δίνει την αίσθηση ότι ΘΑ ΜΠΕΙ ο Ιούνης, ενώ τελειώνει σε λίγες μέρες. Πραγματικά θα έπρεπε να γράφω προτάσεις για ταξίδια, εστιατόρια και παραλίες. Αυτά, δηλαδή, που γράφουν οι κανονικοί άνθρωποι σε κανονικές χώρες. Έλα όμως που δεν είμαστε και θα χρειαστούμε καιρό να γίνουμε. Η ασύλληπτη ζημιά που έγινε στην οικονομία το πρώτο εξάμηνο του ‘15, αποτιμήθηκε από το Γιάννη Στουρνάρα στα 86 δις, από τον Κλάους Ρέκλινγκ του ESM στα 100 δις και από τον Τόμας Βάιζερ του Euroworking group στα 200 δις....\n-Και οι τρείς αποτιμήσεις είναι δυστυχώς σωστές ανάλογα με τη μεθοδολογία που χρησιμοποιεί κανείς καθώς και το χρονικό ορίζοντα προβολής. Ο απερχόμενος υπουργός οικονομικών από συμπαράσταση στον καλό του φίλο Βαρουφάκη, ο Τσακαλώτος, χαρακτήρισε την αποτίμηση του Ρέγκλινγκ “ανοησίες” και έφτασε να πει ότι “αν τον είχε φοιτητή θα τον έκοβε...” Αντί να σιωπήσει, να πάει σπίτι του και να κάνει δυο χρόνια να βγει.\n-Βέβαια μετά τις ευρωεκλογές στις 26 Μαΐου μετά τη συντριπτική ήττα του ΣΥΡΙΖΑ το χρηματιστήριο πετάει, οι κεφαλαιοποιήσεις των τραπεζών έχουν ανέβει πάνω από 30% και κάποιες (Πειραιώς) 50%! Με το ρυθμό δε που πέφτουν τα επιτόκια σε λίγο θα έχουμε επιτόκια δανεισμού Ιταλίας με συνέπεια ένα τεράστιο όφελος για το καταχρεωμένο κράτος στο δανεισμό του από τις αγορές. Αυτό σημαίνει πολλά και κυρίως για όλους.\n- Οφέλη για δανεισμένους ελεύθερους επαγγελματίες, μισθωτούς κι επιχειρήσεις! Ας το γνωρίζει το 25% εξ αυτών που ψηφίζουν ακόμα αυτούς που μας χρέωσαν τόσα δις το 2015..\nΦτηνός δανεισμός θα πει κίνητρο για νέες επενδύσεις με συνέπεια μείωση της ανεργίας και καλύτερους μισθούς. Ας το γνωρίζουν οι άνεργοι που κυρίως ψήφισαν Σύριζα. Κι όλα αυτά πριν τις εκλογές, ΜΟΝΟ ΜΕ ΤΗ ΠΡΟΟΠΤΙΚΗ ΠΩΣ ΘΑ ΦΥΓΟΥΝ !\n-Φανταστείτε τι τροχοπέδη αποτέλεσαν για την οικονομία μας εδώ και 4 χρόνια. Και όχι μόνο. Θυμηθείτε τις αδικαιολόγητες τις απεργίες από το 2008 έως το 2015. Λογικά αν η κυβέρνηση που θα προκύψει το βράδυ στις 7/7 καταφέρει να αποκαταστήσει την αίσθηση της ασφάλειας και ξεκινήσει δυνατά ένα φιλελεύθερο πρόγραμμα προσέλκυσης επενδύσεων με δραστικό συμμάζεμα των αχανών κρατικών δαπανών και ισόποση μείωση των φόρων. Τότε θα ψάχνουμε σύριζα και δεν θα βρίσκουμε.\n-Έχουμε 15 μέρες να γράψουμε ιστορία. Η επόμενη βουλή θα είναι ίσως η πιο σημαντική της μεταπολίτευσης. Θα πρέπει να κινηθεί με γρήγορα βήματα για να ανατάξει τη χώρα.\nΑν κάτι καταλάβαμε τα τελευταία 5 χρόνια, είναι ότι ίσως οι άνθρωποι που μας εκπροσωπούν έχουν μεγαλύτερη σημασία από τα κόμματα. 5-6 βουλευτές σε αυτή τη Βουλή, που είχαν εκλεγεί με άλλα κόμματα, έδωσαν φιλί ζωής στον Τσίπρα.\n-Ανεξάρτητα από το τι θα ψηφίσει ο καθένας, ας χρησιμοποιήσουμε αυτές τις μέρες που απομένουν για να στείλουμε στην Βουλή τους κατάλληλους. Υπάρχουν σε κάθε κόμμα. Στην εποχή του διαδικτύου, μπορούμε πλέον να βρούμε τι ακριβώς είναι ο καθένας, αλλά και να κανονίσουμε να γνωρίσουμε τον κάθε υποψήφιο από κοντά.


Intrasoft International: Νέο έργο τραπεζικού λογισμικού στην Κένυα\nΠρώτη Δημοσίευση:\tΤρίτη, 07. 05. 2019 - 11:24\nΤη συνεργασία της με την Kenya Police Sacco Limited, κορυφαίο συνεταιριστικό χρηματοπιστωτικό ίδρυμα (SACCO) στην Κένυα, για την παροχή λύσεων·Profits® Sacco Core Banking System και·i-Profits® Internet Banking Solution, ανακοίνωσε η INTRASOFT International.\nΠρόκειται για ειδικά σχεδιασμένες λύσεις από την INTRASOFT για τις ανάγκες των SACCOs στην αγορά της ανατολικής Αφρικής.\nΌπως σημειώνεται στην σχετική ανακοίνωση, η εξέλιξη αυτή αποτελεί συνέχεια των σημαντικών επιτυχιών της INTRASOFT International στην αγορά των χρηματοοικονομικών υπηρεσιών στην Κένυα και στην ευρύτερη περιοχή της ανατολικής Αφρικής.\nΗ Kenya Police Sacco Society Limited συγκαταλέγεται μεταξύ των μεγαλύτερων συνεταιριστικών χρηματοπιστωτικών ιδρυμάτων στη χώρα, έχοντας καταγράψει σημαντική ανάπτυξη τα τελευταία χρόνια. Τα μέλη της αριθμούν πάνω από 63.000 και αποστολή της είναι να διευκολύνει τη ροή των αποταμιεύσεων και την παροχή αποδοτικών χρηματοοικονομικών προϊόντων και υπηρεσιών σε μέλη αλλά και σε πελάτες στην Κένυα και το εξωτερικό. Διαμορφώνοντας τις τάσεις εντός του κλάδου, η Kenya Police SACCO συνεχίζει να επενδύει σε τεχνολογίες αιχμής για την ενίσχυση των συστημάτων της, τη διασφάλιση επενδύσεων για τα μέλη της και την παροχή κορυφαίων υπηρεσιών.\nΟ κ. Solomon A. Atsiaya, CEO της Kenya Police SACCO Society, δήλωσε: «Η Kenya Police Sacco Society επικεντρώνεται στην υιοθέτηση των κατάλληλων, οικονομικών και αποδοτικών τεχνολογιών, προκειμένου να παρέχει ασφαλείς, αποτελεσματικές και αξιόπιστες υπηρεσίες στα μέλη της. Είμαστε στην ευχάριστη θέση να ανακοινώσουμε την INTRASOFT International ως τον τεχνολογικό συνεργάτη μας, μετά από μια αυστηρή διαδικασία αξιολόγησης και προσβλέπουμε σε μια επιτυχημένη συνεργασία.»\nΗ κα. Wambui Mbesa, CEO της INTRASOFT International East Africa, δήλωσε: «Στόχος μας σαν συνεργάτης τεχνολογίας είναι να συμβάλλουμε ενεργά στην διαμόρφωση της βέλτιστης εμπειρίας για τους πελάτες της Kenya Police SACCO, μέσα από τις τεχνολογικές μας λύσεις. Συγχρόνως, κοινό μας στόχο αποτελεί η επιχειρησιακή αριστεία και η διαμόρφωση ισχυρού ανταγωνιστικού πλεονεκτήματος για την Kenya Police Sacco. Προσβλέπουμε σε μια μακροχρόνια και επιτυχημένη συνεργασία.»\nΠερισσότερα σε αυτή την κατηγορία: « Μυτιληναίος-Στασινόπουλος: Συμμαχία ισχυρών για τους λιγνίτες; ΔΕΣΦΑ: Business plan για επενδύσεις 2 δισ. ευρώ »\nKenya Police Sacco Limited\nΝέο έργο στην Κένυα υλοποίησε η Intrasoft International\nIntrasoft: Ανέλαβε νέο έργο στην Κένυα με το τραπεζικό σύστημα Profits\nIntrasoft International: Αναλαμβάνει νέο έργο στη ΓΔ Πληροφορικής της Κομισιόν


Ο ταλαντούχος συνθέτης και ερμηνευτής Γιώργος Σαμπάνης σε αποκλειστική συνέντευξη που παραχώρησε στο tralala.gr ήταν αρκετά αποκαλυπτικός, καθώς μας μίλησε για προηγούμενες δισκογραφικές του δουλειές αναφέροντας πως δεν ήταν αυτό που ήθελε εκείνος να κάνει.\nΑκόμα μία ερώτηση που του θέσαμε είναι για τα κομμάτια που μπαίνουν στα άλμπουμ του τα οποία δεν επιλέγει ο ίδιος, δείτε τι μας είπε:\n“Τα τραγούδια μου τα επιλέγω εμμέσως εγώ, αφού εγώ δίνω το φάκελο με τα τραγούδια απ’ τα οποία επιλέγει ο Χρήστος. Από αυτά όμως, θα μπουν στο δίσκο όποια επιλέξει ο παραγωγός μου διότι μπορεί να δει και να καταλάβει κάποια πράγματα παραπάνω. Για παράδειγμα εγώ το «Κανείς δεν ξέρει» ήθελα να το δώσω στο Χρήστο Θηβαίο ή στην Ελευθερία Αρβανιτάκη γιατί βασικά γράφτηκε για εκείνη η μελωδία αυτή. Ο Soumka το άκουσε και μου είπε ότι πρέπει να το πω ο ίδιος και του το χρωστάω, δεν θα το έλεγα ποτέ. Νόμιζα ότι παραείναι έντεχνο. Επίσης το «Πριν πεις σ’ αγαπώ» δεν ήθελα να το πω, η μελωδία του μου φαινόταν πολύ pop για μένα. Εγώ δεν κρίνω τα κομμάτια με βάση την επιτυχία που μπορεί να διαγράψουν, δεν ξέρω τι είναι αυτό. Τι είναι επιτυχία;”


Ηλεκτρονικές αιτήσεις για άδειες νέας φύτευσης οινοποιήσιμων ποικιλιών αμπελιού. - Πειραϊκό Κύμα\nHome » Οικονομία » Ηλεκτρονικές αιτήσεις για άδειες νέας φύτευσης οινοποιήσιμων ποικιλιών αμπελιού.\nΗλεκτρονικές αιτήσεις για άδειες νέας φύτευσης οινοποιήσιμων ποικιλιών αμπελιού.\nΗ αίτηση είναι αποδεκτή όταν επισυνάπτονται σ’ αυτή ηλεκτρονικά όλα τα απαιτούμενα δικαιολογητικά για την ικανοποίηση του κριτηρίου επιλεξιμότητας. Στην περίπτωση που δεν επισυνάπτονται δικαιολογητικά που αφορούν κριτήρια προτεραιότητας τότε η αίτηση είναι επιλέξιμη αλλά δεν βαθμολογείται για τα κριτήρια αυτά. Για να δείτε την ανακοίνωση πατήστε ΕΔΩ\nbreak slider οινοποιητικές ποικιλίες αμπέλου Υπουργείο Αγροτικής Ανάπτυξης 2018-03-10\nPrevious: Έφυγε από τη ζωή ο δημοσιογράφος Χρήστος Πασαλάρης.\nNext: H Ελλάδα δεύτερος καλύτερος παγκόσμιος προορισμός κρουαζιέρας.


Ημερίδα παρουσίασης προϊόντων και σεμιναρίου φωτογραφίας 2016 - Kabanaos\nPosted on 2 Νοεμβρίου 2020 24 Φεβρουαρίου 2021\nΜε ιδιαίτερη επιτυχία διεξήχθη η ημερίδα της εταιρείας, την Τετάρτη 09 Νοεμβρίου στο ξενοδοχείο NOVUS CITY.\nΟι επισκέπτες είχαν την ευκαιρία να δουν από κοντά όλα τα νέα προϊόντα και όχι μόνο, των οίκων που αντιπροσωπεύει η εταιρεία.\nΙδιαίτερο ενδιαφέρον παρουσίασαν τα προϊόντα της KODAK όπως το APEX, G4XL1 Order station καθώς και οι Επαγγελματικοί θερμικοί εκτυπωτές D 4900 (διπλής όψης), 305 & D7000.\nΕίχαν τη δυνατότητα να τυπώσουν με τα χαρτιά και τους κανβάδες ILFORD & TECCO, στους νέους εκτυπωτές της EPSON Ρ9000 & Ρ800 και να ξεναγηθούν στον μαγικό κόσμο του Sublimation (θερμομεταφοράς) με όλες τις νέες πρέσες και υλικά εκτύπωσης και ιδιαίτερα τα metal prints της Chromaluxe.\nΙδιαίτερα εντυπωσιακός ήταν ο 3D Printer της Technotape Ολλανδίας για θήκες κινητών, με τον εκπρόσωπο της εταιρείας Κο Wim Rottier, να δίνει το παρόν στην εκδήλωση και να λύνει όλες τις απορίες των παρευρισκομένων.\nΥπήρχαν επίσης προϊόντα των ΕMTEC / KODAK (Νέα αντιπροσώπευση της εταιρείας σε κάρτες μνήμης και Usb sticks), DORR (Φωτιστικά Led & Φωτογραφικά αξεσουάρ), ΗΕΝΖΟ Αλμπουμ & Κορνίζες.\nΣτο 2ο μέρος της εκδήλωσης πραγματοποιήθηκε το σεμινάριο του γνωστού και βραβευμένου φωτογράφου ΣΑΚΗ ΜΠΑΤΖΑΛΗ με θέμα “Posing & Lighting” στο γάμο, με τον εισηγητή να δίνει πολλές συμβουλές και να προτείνει λύσεις στις δυσκολίες που αντιμετωπίζουν οι φωτογράφοι στο συγκεκριμένο είδος φωτογραφίας.\nΤέλος δεν έλειψαν οι συζητήσεις για τις νέες τάσεις της αγοράς .\nNext PostΣυμμετοχή στην έκθεση “PhotoVision” 20152 Νοεμβρίου 2020 - by kabanaos


Μενούνος: «Μου είπαν ότι στην Ελλάδα κινδυνεύει η ζωή μου» - Star.gr\nMEDIA Κυριακή, 17 Ιουλίου 2011, 14:20\nΜενούνος: «Μου είπαν ότι στην Ελλάδα κινδυνεύει η ζωή μου»\nΤι λέει για την οικογένεια και το γάμο;\nΗ καλύτερη διαφήμιση μας στο εξωτερικό είναι η Μαρία Μενούνος.\nΗ σέξι Ελληνίδα παρουσιάστρια που διαπρέπει στα μεγαλύτερα κανάλια της Αμερικής, αποκάλυψε ότι το τελευταίο διάστημα καταβάλλει μεγάλη προσπάθεια να πείσει τους Αμερικανούς ότι η Ελλάδα είναι μια ασφαλής χώρα.\n«Στην Αμερική δείχνουν μια λάθος εικόνα. Αναπαάγουν συνέχεια σκηνές βίας και καταστροφής και λένε ότι αυτό γίνεται όλη την ώρα στην Ελλάδα».\nΧαρακτηριστικό είναι ότι την περίοδο των επεισοδίων με τους «Αγανακτισμένους» και το Μεσοπρόθεσμο, «πολλοί μου έστελναν μηνύματα στο Twitter να μην έρθω, για να μην κινδυνεύσει η ζωή μου. Τώρα θα προσπαθήσω να τους πείσω ότι τα πράγματα στην Ελλάδα δεν είναι όπως φαίνονται στα διεθνή μέσα ενημέρωσης».\nΆλλωστε η Μαρία Μενούνος, δηλώνει στο “Down Town”, «περήφανη που είμαι Ελληνίδα. Λατρεύω τη χ��ρα μου. Είμαστε η πιο όμορφη χώρα στον κόσμο».\nΗ σέξι παρουσιάστρια, εκτός από Ελλάδα, «ψηφίζει» και Έλληνες: «είναι πιο αρρενωποί και πιο όμορφοι. Οι Αμερικανοί είναι πιο οργανωτικοί».\nΣτην προσωπική της ζωή είναι «πάρα πολύ ευτυχισμένη και πολύ τυχερή», ωστόσο για γάμο ούτε λόγος. Προς το παρόν τουλάχιστον: «λατρεύω την οικογένεια, αλλά όχι ο γάμος δεν είναι στα άμεσα σχέδια μου. Μην το πείτε αυτό στους γονείς μου…»\nΕκτός πάντως από όμορφη και ταλαντούχα, η Μαρία Μενούνος είναι και μια πολύ καλή νοικοκυρά! «είμαι καλή μαγείρισσα και ξέρω να φτιάχνω πολύ ωραία ελληνικά φαγητά. Έμαθα μάλιστα να φτιάχνω και μπακλαβά!»\nΌσο για τη σχέση της με το Θεό; «πιστεύω πολύ. Στο σπίτι μου έχω φτιάξει ένα μικρό εκκλησάκι, όπου προσεύχομαι κάθε βράδυ».


Δες και πες!: The Conjuring (2013)\nΣενάριο:Chad Hayes, Carey Hayes\nVera Farmiga, Ron Livingston\nΥΠΟΘΕΣΗ : Η ιστορία του Εντ και της Λορέιν Γουόρεν, διάσημους ερευνητές του μεταφυσικού, που προσκαλέστηκαν να βοηθήσουν μια οικογένεια που τρομοκρατούνταν στο αγροτόσπιτο τους από μια σκοτεινή οντότητα. Αναγκασμένοι να αντιμετωπίσουν μια ισχυρότατη δαιμονική δύναμη, οι Γουόρεν βρίσκονται απέναντι στην πιο δύσκολη κι επικίνδυνη υπόθεση της ζωής τους. (Cine.gr)\nΑΠΟΨΗ : Τα σχόλια για το Κάλεσμα ήταν από διθυραμβικά έως υποτιμητικά. "Αριστούργημα", "η καλύτερη ταινία τρόμου, μετά τον Εξορκιστή" και στο άλλο άκρο : "τίποτα ιδιαίτερο", "μια απ' τα ίδια", "βαρετό".\nΤο Κάλεσμα δεν αποτελεί σίγουρα την επανάσταση στις ταινίες τρόμου. Δε νομίζω όμως ότι παρακολουθώντας το θα το βρεις βαρετό ή μέτριο. Συμφωνώ πως δε θα συναντήσεις νέες ιδέες αλλά δε συμφωνώ στο θάψιμο της ταινίας μόνο και μόνο γι αυτό το λόγο.\nΚατ' εμέ το Κάλεσμα κάνει μια πολύ έξυπνη κίνηση, την οποία ο σκηνοθέτης του μπορεί και χειρίζεται άψογα. Τοποθετεί το χρόνο δράσης στη δεκαετία του '70. Ο Wan το στηρίζει αυτό και με τον τρόπο κινηματογράφησης που επιλέγει και θα μας θυμίσει έντονα το στυλ των ταινιών τρόμου της εποχής. Τι εννοώ λέγοντας ότι "το Κάλεσμα κάνει μια πολύ έξυπνη κίνηση"; Απαντώ λοιπόν. Η δεκαετία του '70, έδωσε στον κινηματογράφο τις πιο επιβλητικές ταινίες τρόμου ( Εξορκιστής, Προφητεία ). Ατμοσφαιρικές, με το μεταφυσικό να υπονοείται σε κάθε πλάνο των ταινιών αυτών, μεταφέρουν το θεατή σε μονοπάτια πρωτόγνωρα και δύσκολα, ακόμα και σήμερα, που το κοινό έχει "μπουχτίσει" στις ταινίες τρόμου. Ο Wan λοιπόν σαν εξαιρετικός σκηνοθέτης, που μοιάζει να είναι, αντιγράφει την εποχή εκείνη με μαεστρία. Η αναπαράσταση της εποχής είναι εξαιρετική σε όλους τους τομείς, με αποτέλεσμα να νιώθεις ότι παρακολουθείς μια παλιά κλασική ταινία τρόμου. Όσο μπορεί, ο Wan αποφεύγει τις υπερβολές και αφοσιώνεται στο χτίσιμο της ατμόσφαιρας, για να μας οδηγήσει στην πολύ δυνατή σκηνή του εξορκισμού, λίγα λεπτά πριν το τέλος. Σκηνή "κλείσιμο του ματιού" στον μεγάλο Άλφρεντ Χίτσκοκ (προσέξτε την κίνηση της λάμπας και το παίξιμο των σκιών).\nΣτα θετικά της ταινίας, οι προσγειωμένες ερμηνείες όλων των ηθοποιών, με τη Vera Farmiga να παίρνει ίσως λίγους πόντους παραπάνω, για την εσωτερικότητα που βγάζει στο πανί. Σε μια εποχή που απαιτείται η υπερβολή, για να εντυπωσιαστεί το κοινό, το Κάλεσμα προτιμά τις συγκρατημένες ερμηνείες, οι οποίες σε συνδυασμό με την άψογη, επαγγελματική σκηνοθεσία του Wan, θα ανεβάσουν την ταινία μερικά σκαλοπάτια παραπάνω από οτιδήποτε άλλο κυκλοφορεί σήμερα στο είδος του τρόμου.\nΥ.Γ. Εννοείται ότι αν ψάξετε στο διαδίκτυο θα βρείτε αρκετές ιστορίες για παράξενα γεγονότα, που συνέβησαν κατά τη διάρκεια των γυρισμάτων. Για του λόγου το αληθές, παραθέτω μερικές από το Cine.gr : Κατά τη διάρκεια των πολλών τηλεφωνικών συνομιλιών που είχαν οι σεναριογράφοι με την Λορέιν συνέβαιναν κάποιες περίεργες διακοπές, ακούγονταν παράξενοι ήχοι, ενώ πολλές φορές η γραμμή νεκρωνόταν. Για την Κάρολιν, τη σύζυγο και μητέρα που έζησε τον τρόμο τρεις δεκαετίες πριν, ήταν πολύ δύσκολο να παρευρεθεί στα γυρίσματα, ακριβώς επειδή όλα ήταν πολύ ζωντανά ακόμα στο μυαλό της. Η ίδια αρνήθηκε να επιστρέψει και στο αγρόκτημα, παρόλο που έχουν περάσει τόσα χρόνια, καθώς δεν ήθελε να επανέλθουν και πάλι οι μνήμες της. Όμως, παρόλο που προσπάθησε να κρατήσει τις αποστάσεις της, αυτό δεν ήταν αρκετό. Ένα απόγευμα, ενώ αυτή και η οικογένειά της ήταν στο σετ, ξεκίνησε ένας μυστηριώδης και ανεξήγητος άνεμος, ο οποίος τους περικύκλωσε, παρόλο που γύρω τους τα δέντρα παρέμειναν εντελώς ακίνητα. Η Βέρα Φαρμίγκα που ενσαρκώνει την Λορέιν Γουόρεν Διάβαζε το σενάριο με παύσεις γιατί τις προκαλούσε ιδιαίτερα έντονα συναισθήματα: τρόμο, δέος, σοκ. Και δεν ήθελε ποτέ να το διαβάζει στο σπίτι, γιατί δεν αισθανόταν ασφαλής. Ακόμα και έτσι όμως, όταν μία φορά ήταν εκτός σπιτιού και άνοιξε το laptop της, παρατήρησε ότι η οθόνη είχε πέντε νυχιές. Και ήταν σίγουρη ότι αυτή τη φθορά δεν την είχαν προκαλέσει τα παιδιά της ή εκείνη. Οπότε έκλεισε προσεκτικά το laptop, το έβαλε στην άκρη και προσπάθησε να μην πανικοβληθεί.\nΕτικέτες 2013, κριτική, Νίκος Ρέντζος, τρόμου, CONJURING, horror, review, wan


History Of Macedonia – Στα ίχνη του Μεγάλου Αλεξάνδρου η ελληνική σκαπάνη στην Αίγυπτο\nin Alexander the Great, ancient macedonian cities, Ancient Macedonian Kings, Archaeology, Macedonian news / by Stern / on July 14, 2016 at 10:38 am /\nΕδώ και είκοσι χρόνια λαμβάνουν χώρα οι ανασκαφές στο πάρκο της σύγχρονης Αλεξάνδρειας\nΟ προθάλαμος ενός μεγάλου κτιρίου εντοπίστηκε από την Ελληνίδα αρχαιολόγο Πέπη Λιμναίου-Παπακώστα στην Αλεξάνδρεια της Αιγύπτου\nΦωτογραφία του Παύλου Κοζαλίδη με το μεγάλο κτίριο που ήρθε στο φως και πιθανότατα σχετίζεται με τον Μέγα Αλέξανδρο ή τους διαδόχους του\n«Νομίζω ότι πρόκειται για ένα πολύ σημαντικό δημόσιο κτίριο εξαιρετικά μεγάλων διαστάσεων» λέει η κ. Παπακώστα.«Αν βρεθεί κάτι που να βοηθήσει στην ερμηνεία του, θα είναι πολύ σημαντικό. Προς το παρόν, μόνο υποθέσεις μπορώ να κάνω. Το πρόβλημα είναι πως τα στρώματα με τις αρχαιότητες της εποχής των Πτολεμαίων δεν τα γνωρίζουμε. Οι καταστροφές, οι προσχώσεις που τα ”έστειλαν” σε μεγάλα βάθη, πάνω από οκτώ ή και δέκα μέτρα, οι σεισμοί, όλα συνέτειναν στο να μην έχουμε πυκνά ευρήματα εκείνης της περιόδου.\nTags: Πτολεμαιοι, Μεγας Αλεξανδρος, ευρηματα, Αιγυπτος, Αλεξανδρεια


Motel 6 Santa Barbara-State, Σάντα Μπάρμπαρα Ξενοδοχεία - Skyscanner\n3505 State Street, CA 93105, Σάντα Μπάρμπαρα, Ηνωμένες Πολιτείες\nΚαλόΜε βάση 591 κριτικές\nΑυτό το κατάλυμα (Motel 6 Santa Barbara - State Street, San Roque, Σάντα Μπάρμπαρα) βρίσκεται πολύ κοντά σε: Οδός Upper State Street και απέχει 3 λεπτά με το αμάξι από: Ιεραποστολή Santa Barbara. Στις σημαντικές παροχές περιλαμβάνονται ρεσεψιόν όλο το 24ωρο και καφές/τσάι στους κοινόχρηστους χώρους. Στους χώρους μας θα βρείτε στάθμευση με περιορισμούς.\nΠολύ πάρκινγκ. Η τοποθεσία είναι τέλεια. Όμορφο περιβάλλον.\nΚαλό για ταξίδια με φίλους. Πρόσβαση με αυτοκίνητο και κοντά σε χώρους με πάρκινγκ. Τέλεια ατμόσφαιρα.\nΦοβερή εξυπηρέτηση. Φοβερό προσωπικό. Καταπληκτική εξυπηρέτηση πελατών.\nΜεγάλο μπάνιο. Μεγάλη ντουλάπα. Καθαρές πετσέτες.\nΔωρεάν πρωινό. Καταπληκτικές τιμές. Αξιοπρεπής τιμή.


LG G Flex Self Healing Video, το smartphone που εξαφανίζει γρατζουνιές μόνο του | Pestaola\nLG G Flex Self Healing Video, το smartphone που εξαφανίζει γρατζουνιές μόνο του\nby Stefanos Kofopoulos • On 20-11-2013 • AT 7:29 pm • 2 ΣΧΟΛΙΑ\nΠρέπει να δεις το LG G Flex για να πιστέψεις ότι σήμερα υπάρχει smartphone που μπορεί να εξαφανίσει τις γρατζουνιές από μόνο του. Η LG ονομάζει την τεχνολογία Self Healing, αποκλειστικά διαθέσιμη στο νέο LG G Flex.\nΔύο είναι τα χαρακτηριστικά που κάνουν το LG G Flex να ξεχωρίζει. Η κυρτή οθόνη του και η τεχνολογία Self Healing που εξαφανίζει σχεδόν όλες τις γρατζουνιές που μπορεί να προκύψουν από πτώση, κλειδιά, κέρματα ή άλλη άτυχη στιγμή. Το πλαστικό πίσω μέρος του LG G Flex όταν βρεθεί σε θερμοκρασία κοντά στους 28C μπορεί μέσα σε δύο λεπτά να εξαφανίσει, να επουλώσει αν θέλετε, όλες τις γρατζουνιές.\nLG G Flex: κυρτη οθονη και Self Healing technology μαζι για αορατες γρατζουνιες\nΤο βίντεο που ακολουθεί δείχνει ακριβώς αυτό. Γραντζουνιά και σημάδια από κλειδιά και μια βαθειά και έντονη γρατζουνιά με σουγιά. Τόσο στην πρώτη όσο και στην δεύτερη περίπτωση το LG G Flex “καταφέρνει να επουλώσει τις πληγές του” και να μοιάζει σαν καινούριο. Δυστυχώς δεν ισχύει το ίδιο και για την κυρτή οθόνη του LG G Flex. Αυτή “απλά” καταφέρνει να μην σπάει παρά το βάρος και την πίεση που θα ασκηθεί πάνω της.\nBy John Doe • on 20.11.2013 • at 9:18 pm\nBy mot • on 20.11.2013 • at 11:35 pm\nΕντυπωσιάκη και think forward συσκευή. Η LG έχει την τάση να παρουσιάζει πρώτη στην αρχή της σεζόν μερικές από τις πιο εντυπωσιακές συσκευές.


ΔΟΛΟΦΟΝΙΑ ΣΟΥΛΕΪΜΑΝΙ - NewsIT\nNewsIT ΔΟΛΟΦΟΝΙΑ ΣΟΥΛΕΙΜΑΝΙ\nΟ Σουλεϊμανί σχεδίαζε "μια τεράστια επίθεση" και πως "σώσαμε πολλές ζωές σκοτώνοντάς τον". Αυτό είπε ο Αμερικανός πρόεδρος Ντόναλντ Τραμπ σε σχετικές ερωτήσεις δημοσιογράφων στο Οβάλ Γραφείο, έχοντας δίπλα του τον Έλληνα πρωθυπουργό.\nΙράν: Μεγαλώνει η λίστα των νεκρών στο ποδοπάτημα στην κηδεία του Σουλεϊμανί\nΜια κηδεία που μπορεί από κάποιους να θεωρείτο εθνική τραγωδία εξελίχθηκε σε μακελειό. Τα όσα έγιναν στην κηδεία στην γενέτειρα του δολοφονηθέντος από τις ΗΠΑ στρατηγού Κασέμ Σουλεϊμανί, στην πόλη Κερμάν του Ιράν δεν περιγράφονται με λόγια. Άνθρωποι ποδοπατήθηκαν και ο απολογισμός είναι τραγικός και όχι δυστυχώς οριστικός.\nΤραγωδία στην κηδεία του Σουλεϊμανί! Ποδοπατήθηκε κόσμος - Σοκαριστικές εικόνες\nΧάος στην ταφή του στρατηγού Κασέμ Σουλεϊμανί στη γενέτειρα του. Ποδοπατήθηκε κόσμος κατά τη διάρκεια της τελετής! Πληροφορίες της ιρανικής κρατικής τηλεόρασης κάνουν λόγο για 35 νεκρούς και 48 τραυματίες! ΠΡΟΣΟΧΗ! Ακολουθούν σοκαριστικές εικόνες!\n“Θα δούμε πολλά πτώματα Αμερικανών στη Μέση Ανατολή”! Λάδι στη φωτιά ρίχνει ο διάδοχος του Σουλεϊμανί\nΕλληνικό ΥΠΕΞ: Απαιτείται ψυχραιμία και νηφαλιότητα\nΑνακοίνωση σχετικά με τις εξελίξεις στο Ιράκ και την δολοφονία του Ιρανού στρατηγού Σουλεϊμανί εξέδωσε το ελληνικό υπουργείο Εξωτερικών.


Άστε τον τίγρη της Πολεμικής Αεροπορίας ήσυχο! - Πτήση & Διάστημα\nΤΟ ΠΕΡΙΟΔΙΚΟΑΠΟΨΕΙΣΆστε τον τίγρη της Πολεμικής Αεροπορίας ήσυχο!\nΆστε τον τίγρη της Πολεμικής Αεροπορίας ήσυχο!\nΤο είδαμε και αυτό. Στην έναρξη της πολυεθνικής νατοικής άσκησης Tiger Meet που έγινε στο αεροδρόμιο του Αράξου -για πρώτη φορά διοργανώνεται στην Ελλάδα- εμφανίστηκε μια μασκοτ «τίγρης» κατά την επιθεώρηση πληρωμάτων και τεχνικών. Και… ξέσπασε το κύμα κοροϊδίας στα ελληνικά social media με τις σχετικές εικόνες να γίνονται viral. Το τι διαβάζουμε δεν λέγεται: Από ότι «ξεφτιλίστηκε η Πολεμική Αεροπορία» μέχρι ότι «γίναμε τσίρκο». Παρακάτω δείτε μερικά σχόλια για να πάρετε γεύση.\nTo γνωστό χιουμοριστικό site “Το Κουλούρι” συγχωρείται γιατί κάνει αυτό που ξέρει καλά, δηλαδή πλάκα.\nΗ αλήθεια; Το κλισέ «καλύτερα να μασάς παρά να μιλάς». Να εξηγήσουμε λοιπόν: Η Tiger Meet γίνεται κάθε χρόνο, φιλοξενείται σε διαφορετική χώρα, είναι μια πλήρης άσκηση αλλά έχει την ιδιαιτερότητα ότι προσκαλούνται οι Μοίρες μαχητικών του ΝΑΤΟ που έχουν κωδικό/σήμα «Τίγρης», όπως η ελληνική 335 που πετά F-16 Βlk 52. Η ιδέα έχει ξεκινήσει από την οργάνωση NATO Tiger που ιδρύθηκε το 1961 και λειτουργεί έως σήμερα.\nΜαντέψτε λοιπόν; Σε όλες τις ετήσιες συναντήσεις υπάρχει η μασκότ «Τίγρης», τα αεροσκάφη που μετέχουν βάφονται ειδικά σε στυλ «τίγρης» (προς μεγάλη χαρά των φωτογράφων και των φίλων της αεροπορίας), το ίδιο και οι κάσκες των πιλότων ενώ υπάρχουν και πολλά αντίστοιχης θεματολογίας αναμνηστικά, φουλάρια, καρφίτσες πέτου, patch κ.ο.κ. Και γενικά όλη η άσκηση, πέρα από το στρατιωτικό σκέλος, έχει και χαρακτήρα γιορτής της Αεροπορίας.\nΈλληνας πιλότος με κάσκα “τίγρη”.\nΚαι σε λούτρινο έχουμε!\nΓάλλοι πιλότοι φέτος στον Άραξο, από την Μοίρα Δίωξης 3/30. Φοράνε στολή με “σχισίματα” από τίγρη, φουλάρια “τιγρέ” κ.λπ. Μήπως είναι και αυτοί “γελοίοι”;\nΝα λοιπόν το «έγκλημα». Ότι οι πιλότοι μαχητικών και οι Μοίρες που υπηρετούν έχουν και χιούμορ. Ότι κάνουν μια από τις δυσκολότερες υπηρεσίες στο χώρο της Άμυνας και το διασκεδάζουν. Ότι μια φορά το χρόνο, σε μια άσκηση υψηλού επιπέδου και έντονου συναγωνισμού, μετέχει μια μασκότ που ποζάρει με τα μαχητικά και τους χειριστές τους. Δείτε παρακάτω μερικές φωτό από τη μασκότ που ναι, είναι πλέον μέρος της όλης διοργάνωσης.\nO “τίγρης” στην Πολωνία το 2018 με φόντο F-16 της 335 Μοίρας\nΜια μεγάλη γάτα στη Γαλλία το 2019. Σε παράταξη πάντα!\nΗ γατούλα το 2016 στην Ισπανία\n“Γάτα” Γερμανίας, στην συνάντηση του 2014.\nΟ γάτος έκανε τα κόλπα του και το 2019 στη Γαλλία\nΝα το πούμε απλά: Αφήστε τον «τιγράκο» στην ησυχία του, την Tiger Meet το ίδιο, την Πολεμική Αεροπορία ακόμη περισσότερο. Είναι φέτος τιμή για τη χώρα μας να οργανώνει πρώτη φορά τέτοια άσκηση και ευχόμαστε όλοι να είναι απόλυτα επιτυχημένη. Και αν κάποιοι θέλουν να τραβήξουν μια «ουρά» ας βρουν άλλη. Σε τελική ανάλυση τη δική τους.


CrossFit Diagonal (Βαρκελώνη, Ισπανία) - Κριτικές\nCrossFit Diagonal: Εστιατόρια στην περιοχή\nΔραστηριότητες κοντά σε: CrossFit Diagonal\nCrossFit Diagonal, Βαρκελώνη - Κριτικές\nΝο 52 από 542 Ευεξία και σπα - Βαρκελώνη\nJordi Girona 1-3 | Campus Nord-UPC, 08034 Βαρκελώνη, Ισπανία\nΗ διαγώνια Crossfit είναι η σωστή επιλογή\nΗ οικογένειά μου και εγώ πήγαμε ένα ταξίδι μιας ζωής / περιήγησης της Ευρώπης που ξεκίνησε στη Βαρκελώνη. Έστειλα μια εβδομάδα μπροστά από το χρόνο για να πάρω μια αίσθηση για το πού θέλαμε να εκπαιδεύσουμε και να επικοινωνήσουμε με τον Alex / CFD. Είμαι...τόσο χαρούμενος που το κάναμε. Εργαστήκαμε το Σάββατο και ο προπονητής (Paul) και αρκετοί άλλοι αθλητές μας έκαναν να νιώθουμε ευπρόσδεκτοι. Η εγκατάσταση είναι ευρύχωρη και καλά συντηρημένη. Το CFD είναι το μόνο που περιμένετε από την κοινότητα του CF σας.Περισσότερα\nΚαλύτερο κιβώτιο Crossfit στη Βαρκελώνη!\nΈχω επισκεφθεί πολλές φορές όταν επισκέπτονται τη Βαρκελώνη για επαγγελματικούς λόγους ή για διακοπές. Από την πρώτη μέρα που μπήκα σε αυτό το κιβώτιο ήμουν συνάντησα με μεγάλη φιλικότητα από τον ιδιοκτήτη και τους προπονητές. Αφού επισκέφθηκα πολλά διαφορετικά κουτιά, τόσο στη Βαρκελώνη όσο και...σε όλο τον κόσμο, ήταν γρήγορα ξεκάθαρο για μένα ότι αυτό το μέρος ήταν κάτι το ιδιαίτερο, όχι μόνο λόγω των μεγάλων εγκαταστάσεων, αλλά κυρίως λόγω της μεγάλης ατμόσφαιρας και του παθιασμένου λαού. Σας προτείνω πραγματικά να επισκεφθείτε το Crossfit Diagonal αν ταξιδεύετε στη Βαρκελώνη ή αν ζείτε γύρω, γιατί θα ήθελα να έχω την ευκαιρία να εκπαιδεύσω εδώ κάθε μέρα. τις καλύτερες ευχές ΔαβίδΠερισσότερα\nΉμουν σε ένα διάλειμμα στην πόλη σαββατοκύριακο στη Βαρκελώνη και δεν το WoDs την Πέμπτη και Σάββατο. Το κτήριο αποτελεί μέρος του πανεπιστημίου, είναι απίστευτα όμορφα σχεδιασμένο και με εξαιρετικές εγκαταστάσεις, άπειρα βάρη, χώρο, εξοπλισμό και πολύ εντυπωσιακό. Τηλεφώνησα μπροστά και μίλησε για το πανεπιστήμιο...υποδοχής που ήταν πολύ εξυπηρετικό ακόμα και να βγαίνουν στους δρόμους για να μου δείξει το δρόμο! Ο Alex είναι μια καταπληκτική δασκάλα, 2 fun, σκληρή WoDs, εξαιρετική καθοδήγηση και η παροχή κινήτρων και το γυμναστήριο ήταν πολύ φιλικοί και φιλόξενοι. Θα το συνιστούσα ανεπιφύλακτα το μέρος και ελπίζω ότι θα είμαι σε θέση να κάνω ξανά σύντομα.Περισσότερα\nΠέρασα 4 ημέρες στη Βαρκελώνη και τη θέση μας προτάθηκε από την Google. Δεν ήμουν απογοητευμένη. Η μονάδα βρίσκεται στο εσωτερικό της ΜΙΠ. Το προσωπικό είναι φιλικό και εξυπηρετικό. Το κόστος είναι 20 ευρώ ανά κατηγορία. Μου άρεσε η κατηγορία με πούλμαν ο Alex που...ήταν πολύ φιλικό και εξυπηρετικό. Το μέρος είναι πολύ καλά εξοπλισμένα. Το προτείνω ανεπιφύλακτα αυτό το μέρος.Περισσότερα\nΚαλό μέρος αν θέλετε crossfit ή απλά να πιείτε το Simpel, με πολλά από τα βάρη και καλό χώρο! Ελπίζω να μου φτιάξουν πιο ισχυρού άνδρα εξοπλισμό για το επόμενο ταξίδι μου! Χαχα.. Χάρη στον Alex!\nΧαιρετίζοντας την CF γυμναστήριο!\nΈμεινα για μια εβδομάδα στη Βαρκελώνη για επαγγελματικό ταξίδι. Έψαχνα για ένα μέρος για να μου Olympic αρσιβαρίστας και ήρθε σε όλη την CF Diagonal. Θα ήθελα να βρω ένα μέρος να τρένο όταν ταξιδεύω λόγω barbell κλαμπ είναι ελάχιστες και CF γυμναστηρίων συνήθως μόνο...σας επιτρέπουν να κάνετε τις τάξεις εάν είστε μια σταγόνα-in. Ήμουν τόσο ευγνώμονες να βρουν ένα γυμναστήριο που είχε ευέλικτο ανοιχτό γυμναστήριο ανά πάσα στιγμή. Ήμουν σε θέση να έχετε τέσσερις μέρες της εκπαίδευσης σε κατά τη διαμονή μου. Diagonal ήταν μόνο περίπου 10 λεπτά μακριά από το συνεδριακό κέντρο με ταξί. Σίγουρα το συνιστώ αυτό το γυμναστήριο είτε είστε crossfitter ή αρσιβαρίστας. Ο ιδιοκτήτης/προπονητής είναι εξαιρετικά φιλικό και ίσως ένα από τα πιο φιλόξενα CF προπονητές που έχω συναντήσει.Περισσότερα\nΕίμαστε εκπαιδευμένοι για μερικές ημέρες στο Crossfit Diagonal στο τελευταίο ταξίδι μας στην Ισπανία και ήταν μια εξαιρετική εμπειρία. Η θέση αυτή είναι πολύ καλά εξοπλισμένα και Alex, ο προπονητής, πολύ φιλικό και επαγγελματικό.\nΥπέροχα άτομα και πολύ ωραία θέση.\nΈχω περάσει μια εβδομάδα στη Βαρκελώνη και και έπεσε σε Crossfit-Diagonal . Ωραίο μέρος, όλο τον εξοπλισμό που χρειάζεστε και πολύ-πολύ φιλικοί άνθρωποι. Η εκ των προτέρων κοινοποίηση ήταν επίσης εξαιρετική, ο προπονητής Alex Cervera και τα μέλη σας καλωσορίζει με ανοιχτές αγκάλες. :) Συνιστώ...σε όλους. :)Περισσότερα\nΚαταπληκτική θέση και το περιβάλλον.\nΠέρασα μια-δυο ημέρες στη Βαρκελώνη και πήγαμε στο crossfit Diagonal. Είναι μία από τις καλύτερες θέσεις που έχω πάει. Έτσι, αν είστε στη Βαρκελώνη για επαγγελματικούς λόγους, είτε για αναψυχή και θέλουμε να κάνουμε ένα WOD αυτό είναι το μέρος που πρέπει να πάτε!\nΛάβετε γρήγορα απαντήσεις από το προσωπικό του CrossFit Diagonal και από προηγούμενους επισκέπτες.


Στην ενορία!: Kύριλλος και Μεθόδιος\nKύριλλος και Μεθόδιος\nΙεραποστολικοί αγώνες των αγίων Κυρίλλου και Μεθοδίου, φωτιστών των Σλάβων\nΟι ηγέτες του Φραγκικού Κράτους, για την εξασφάλιση των ανατολικών συνόρων από τους Σλάβους, είχαν κατορθώσει να υποτάξουν τους Σλάβους της Βοημίας και της Μοραβίας και να τους αναγκάσουν να αναγνωρίσουν την επικυριαρχία τους.\nΓια να εξασφαλίσουν μάλιστα και εκκλησιαστική επιρροή, οι επισκοπές του κράτους τους, Regensburg και Passau, και η αρχιεπισκοπή του Salzburg ανέπτυξαν σημαντική ιεραποστολική δραστηριότητα στη Βοημία, τη Μοραβία, τη Νίτρα (Σλοβακία) και τη σημερινή Δυτική Ουγγαρία. Στη Βοημία δεν είχαν μεγάλες επιτυχίες, ενώ αντιθέτως στη Μοραβία και τη Νίτρα είχαν αρκετά θετικά αποτελέσματα. Σ’ αυτό συνετέλεσε και η βοήθεια που πρόσφεραν οι τοπικοί άρχοντες. Το 830 ο ηγεμόνας της Μοραβίας Moimir Α’ προσάρτησε τη Νίτρα στην ηγεμονία του. Ο διάδοχός του Ραστισλάβος (846-870) επεξέτεινε τα σύνορα του κράτους του, δημιούργησε τη Μεγάλη Μοραβία και προοδευτικά απομακρύνθηκε από την πολιτική εξάρτηση του Φραγκικού Κράτους.\nΟ Λουδοβίκος ο Γερμανικός απέτυχε να υποτάξει εκ νέου τη Βοημία και τη Μοραβία και ο Ραστισλάβος κατέστη πανίσχυρος ηγεμόνας και επενέβαινε και στα εσωτερικά ζητήματα του Φραγκικού Κράτους. Μάλιστα τάχθηκε στο πλευρό του γιου του Λουδοβίκου, Καρλομάγνου, όταν ο τελευταίος επαναστάτησε κατά του πατέρα του (861). Ο Λουδοβίκος, για να καταβάλει τον επικίνδυνο αντίπαλό του, αναζήτησε συμμάχους, που βρήκε στο πρόσωπο του χαγάνου των Βουλγάρων Βόριδος. Οι διαπραγματεύσεις Φράγκων και Βουλγάρων διήρκεσαν τρία χρόνια (860-863) και κατέληξαν σε συμφωνία, που προέβλεπε αφενός την οργάνωση κοινής εκστρατείας κατά του Ραστισλάβου και αφετέρου ότι ο Βόρις θα ασπαζόταν το χριστιανισμό από Φράγκους κληρικούς.\nΟ Ραστισλάβος, για να εξουδετερώσει το θανάσιμο κλοιό που δημιούργησε η φραγκοβουλγαρική συνθήκη, αφού απέτυχε να εξασφαλίσει τη συμπαράσταση του πάπα Νικολάου του Α’, στράφηκε προς το Βυζάντιο (862). Το αίτημά του ήταν διπλό: η συμμαχία του Βυζαντίου και η αποστολή ορθόδοξων διδασκάλων, για να κηρύξουν το χριστιανισμό στη σλαβική γλώσσα. Το Βυζάντιο, επί κεφαλής του οποίου βρίσκονταν τρεις αξιόλογες μορφές [ο αυτοκράτορας Μιχαήλ Γ' (842-867), ο πατριάρχης Φώτιος (858- 867) και ο καίσαρας Βάρδας], εξετίμησε την περίπτωση και από πολιτική και εκκλησιαστική σκοπιά και δέχθηκε τις προτάσεις του Ραστισλάβου. Έτσι ξεκίνησε η ιεραποστολή των αδελφών Κωνσταντίνου και Μεθοδίου και των μαθητών τους στη Μεγάλη Μοραβία.\nΕν συνεχεία τα βυζαντινά στρατεύματα εμφανίστηκαν στα βουλγαρικά σύνορα και ο βυζαντινός στόλος έκανε επίδειξη δυνάμεως στις βουλγαρικές ακτές και τον ποταμό Δούναβη. Ο Βόρις βρέθηκε σε πολύ δύσκολη θέση και υπέκυψε στη δύναμη των Βυζαντινών. Το 864 δέχθηκαν το χριστιανισμό από βυζαντινούς Ιεραποστόλους και αυτός και ο λαός του, ο ίδιος προσωπικά βαπτίστηκε και έλαβε το όνομα Μιχαήλ (το όνομα του αναδόχου του αυτοκράτορα του Βυζαντίου).\nΗ επιλογή των δύο αδελφών από τη Θεσσαλονίκη, του Κωνσταντίνου Φιλοσόφου και του Μεθοδίου, για να φέρουν εις πέρας την αποστολή στη Μεγάλη Μοραβία, δεν ήταν τυχαία. Ο Κωνσταντίνος (826/827-869) είχε σημαντικές σπουδές στη Θεσσαλονίκη, που τις συμπλήρωσε ατό περιώνυμο Πανεπιστήμιο της Κωνσταντινουπόλεως κοντά σε φημισμένους καθηγητές, και μάλιστα έλαβε τον τόσο σπάνιο τίτλο του Φιλοσόφου. Μετά ταύτα οι ικανότητές του είχαν δοκιμαστεί επιτυχώς σε δύο διπλωματικές αποστολές στους Άραβες και τους Χαζάρους (860). Εκτός αυτού είχε αποδείξει ότι διέθετε το χάρισμα να μαθαίνει σε σύντομο χρονικό διάστημα ξένες γλώσσες και να ασχολείται με άνεση με αυτές. Ο μεγαλύτερος αδελφός Μεθόδιος (815-885), που δεν διέθετε την υψηλή παιδεία του Κωνσταντίνου, είχε υπηρετήσει σε σλαβική αρχοντία του Βυζαντίου ως διοικητής και είχε αποκτήσει κατάλληλη προετοιμασία για να εργαστεί ιεραποστολικά μεταξύ των Σλάβων (εξοικείωση με τη γλώσσα, τα ήθη και έθιμα). Η μονή Πολυχρονίου, στην οποία υπηρετούσε ως ηγούμενος, βρισκόταν στη Βιθυνία της Μικράς Ασίας, όπου ήταν έντονη η παρουσία των Σλάβων.\nΗ αποστολή στους Δυτικούς Σλάβους (Μοραβούς κ.ά.) ξεκίνησε με ευοίωνες προοπτικές. Οι δύο αδελφοί δημιούργησαν σλαβικό αλφάβητο, εκπόνησαν μεταφράσεις, παρέλαβαν μαζί τους τους μαθητές τους και άρχισαν το ιεραποστολικό τους έργο επί μοραβικού εδάφους. Και ασφαλώς επετέλεσαν στη χώρα αυτή αξιόλογο έργο. Η αποτίμηση όμως της προσφοράς τους από το ευρύτερο χριστιανικό κοινό είναι λανθασμένη και τους αδικεί κατάφωρα, αφού την συνδέει αποκλειστικά με την κήρυξη του Χριστιανισμού στον κόσμο των Σλάβων. Είναι όμως ικανοποιητική και ανταποκρίνεται στα πράγματα αυτή η αποτίμηση;\nΚατ’ αρχάς πρέπει να πούμε πως οι άγιοι Κύριλλος και Μεθόδιος δεν είναι οι πρώτοι Ιεραπόστολοι που κήρυξαν το Ευαγγέλιο του Χριστού στους Σλάβους. Ο αυτοκράτορας Κωνσταντίνος ο Πορφυρογέννητος μας πληροφορεί ότι ήδη από την εποχή του αυτοκράτορα Ηρακλείου (610-640) είχε αρχίσει ο εκχριστιανισμός των Σλάβων. Ο Ηράκλειος έφερε τότε πρεσβυτέρους από τη Ρώμη στη Βαλκανική, για να κηρύξουν το Ευαγγέλιο στους Σέρβους και να τους βαπτίσουν. Το έργο αυτό συνέχισε το Βυζάντιο στους Σλάβους και στους κατοπινούς αιώνες. Είναι γνωστό επίσης ότι και οι Ρώσοι μετά την αιφνιδιαστική επίθεση κατά του Βυζαντίου, τη γνωστή έφοδο των Ρώς (860), δέχτηκαν όχι μονάχα ιεραποστόλους, αλλά και επίσκοπο για την οργάνωση της νεοσύστατης Εκκλησίας.\nΠρέπει να επισημάνουμε ότι ακόμη και στη Μεγάλη Μοραβία (το κατ’ εξοχήν πεδίο ιεραποστολής των δύο αδελφών) είχε διαδοθεί ο χριστιανισμός πριν από την αφιξή τους στη χώρα αυτή. Οι πηγές δεν αφήνουν καμία αμφιβολία γι’ αυτό. Ας δούμε λοιπόν τι μας λένε οι πηγές. Στο Βίο του αγίου Κυρίλλου ο ηγεμόνας των Μοραβών Ραστισλάβος παραγγέλλει στον αυτοκράτορα Μιχαήλ τον Γ’: Μολονότι ο λαός μας απαρνήθηκε την ειδωλολατρία και τηρεί τον χριστιανικό νόμο, εντούτοις δεν έχουμε διδάσκαλο τέτοιον που να μπορεί να μας εξηγήσει την ορθή πίστη στη δική μας γλώσσα, ώστε, βλέποντας αυτό και οι άλλοι λαοί, να μας μιμηθούν. Γι’ αυτό στείλε μας, δέσποτα, επίσκοπο και τέτοιον διδάσκαλο. Διότι από εσάς απορρέει προς όλες τις χώρες ο καλός νόμος.\nΣτο Βίο του αγίου Μεθοδίου ο Ραστισλάβος είναι σαφέστερος: Με το έλεος του Θεού είμαστε υγιείς, ήρθαν δε σε εμάς πολλοί διδάσκαλοι χριστιανοί από τους Λατίνους, τους Έλληνες και τους Γερμανούς, διδάσκοντάς μας διαφορετικά. Εμείς όμως οι Σλάβοι είμαστε άνθρωποι απλοϊκοί και δεν έχουμε ποιον να μας διδάξει την αλήθεια και να μας εξηγήσει τη γνώση. Γι’ αυτό, κράτιστε δέσποτα, στείλε μας άνδρα ο οποίος θα μας κατευθύνει σε όλη την αλήθεια. Όλα αυτά σημαίνουν ότι στη Μοραβία δρούσαν από πολύ καιρό ιεραποστολικές ομάδες από τη Γερμανία, το Βυζάντιο και την Ιταλία. Όλοι τους κήρυτταν «Χρίστον εσταυρωμένον», αλλά χρησιμοποιούσαν διαφορετικές ιεραποστολικές μεθόδους, διαφορετική λειτουργική πρακτική και διαφορετικό κανονικό δίκαιο. Ο Ραστισλάβος με το αίτημά του αυτό δεν ήθελε να αυξήσει τον αριθμό των ιεραποστολικών ομάδων κατά μία.\nΉθελε διδασκάλους που θα δίδασκαν το λαό στη μητρική του γλώσσα, που θα λειτουργούσαν στη σλαβική, που θα μετέφραζαν στη γλώσσα αυτή, που αργά ή γρήγορα θα εκτόπιζαν τους άλλους ιεραποστόλους, που θα οργάνωναν και θα δημιουργούσαν αυτοκέφαλη Εκκλησία της Μοραβίας και η χώρα θα αποκτούσε μαζί με την πολιτική και την εκκλησιαστική της ανεξαρτησία. Οι δύο άγιοι αδελφοί δεν κατόρθωσαν να πραγματοποιήσουν όλες τις επιθυμίες του Ραστισλάβου, όμως πέτυχαν να δώσουν το πολυτιμότερο αγαθό στους Σλάβους, τον γραπτό σλαβικό λόγο.\nΟ Κωνσταντίνος από την πρώτη στιγμή της αφίξεώς του στη Μοραβία λειτούργησε ως διδάσκαλος της σλαβικής γλώσσας. Ο ηγεμόνας Ραστισλάβος, που τον υποδέχθηκε με μεγάλες τιμές, αμέσως «συνέλεξε μαθητές (και) τους παρέδωσε [σ’ αυτόν] για να τους διδάξει». Και σε σύντομο χρονικό διάστημα ο διδάσκαλος μετέφρασε ολόκληρη την εκκλησιαστική τάξη και τους δίδαξε τον Όρθρο, τις Ώρες, τη Λειτουργία, τον Εσπερινό, το Απόδειπνο και τα θεία μυστήρια. Τα αντικείμενα δηλαδή της μεταφράσεως και της διδασκαλίας του ήταν λειτουργικά, οι Ακολουθίες του νυχθημέρου και των ιερών μυστηρίων. Άρα οι μαθητές του μάθαιναν την παλαιοσλαβική γλώσσα και εξοικειώνονταν με τη λειτουργική ζωή, συνεπώς ο προορισμός τους ήταν προδιαγεγραμμένος, θα ήταν οι αυριανοί κληρικοί της Μεγάλης Μοραβίας.\nΗ υπόθεση αυτή γίνεται βεβαιότητα από την εξέλιξη των πραγμάτων. Κατά τον βιογράφο του, ο Κωνσταντίνος έμεινε σαράντα μήνες στη Μοραβία και έφυγε για να πάει να χειροτονήσει τους μαθητές του. Αν δεχθούμε ότι η άφιξη των δύο αδελφών στη Μοραβία έγινε το 863, τότε η αναχώρησή τους για τη χειροτονία των μαθητών τους πρέπει να τοποθετηθεί στο έτος 867. Πιθανότατα τόπος της χειροτονίας θα ήταν η Ρώμη, όχι μόνο γιατί η Μοραβία ανήκε στη δικαιοδοσία της Δυτικής Εκκλησίας, αλλά και γιατί οι δύο αδελφοί κουβαλούσαν μαζί τους το λείψανο του αγίου Κλήμεντος «Ρώμης», ασφαλώς για να το προσφέρουν ως δώρο στον τότε πάπα Ρώμης. Και η διδασκαλική ιδιότητα του Κωνσταντίνου επανέρχεται εκ νέου στο προσκήνιο, όταν η συνοδεία του εφτασε στην Παννονία. Ο ηγεμόνας της χώρας Κότσελ όχι μόνο τον υποδέχθηκε με τιμές, αλλά «και αγάπησε πολύ τα σλαβικά γράμματα και τα έμαθε», ασφαλώς από το διδάσκαλο. Και όχι μόνο αυτό, αλλά «έβαλε να τα μάθουν πενήντα μαθητές» από την Παννονία.\nΥπό τις ανωτέρω διαπιστώσεις, για να μπορέσουμε να κατανοήσουμε το μέγεθος της προσφοράς των δύο αδελφών, πρέπει να αναλογιστούμε τι ήταν η σλαβική γλώσσα μέχρι την εποχή εκείνη. Μία φτωχή γλώσσα, που εξυπηρετούσε τις ανάγκες της καθημερινής ζωής στη διοίκηση, τη γεωργία, την κτηνοτροφία. Το λεξιλόγιό της ήταν πενιχρό και οι εκφραστικές δυνατότητες περιορισμένες. Ο ευρωπαϊκός πολιτισμός χτυπούσε δειλά τότε τις θύρες των Σλάβων, αλλά δεν μπορούσε να εισέλθει, γιατί δεν υπήρχε το κατάλληλο όργανο, δηλαδή ο γραπτός σλαβικός λόγος. Και το όργανο αυτό το έδωσαν στους Σλάβους οι δύο άγιοι αδελφοί. Και το έδωσαν, γιατί ήταν φορείς μιας υγιούς ιεραποστολικής αρχής: Ότι κάθε άνθρωπος και κάθε λαός έχει το δικαίωμα να λατρεύει το Θεό στη μητρική του γλώσσα.\nΗ αρχή αυτή δείχνει όχι μονάχα το μεγαλείο της ψυχής τους, αλλά και το σεβασμό προς την ανθρώπινη ελευθερία, προς την ανθρώπινη προσωπικότητα. Με αυτή τους την αρχή γκρεμίζουν το μύθο και το θρύλο που είχε δημιουργηθεί περί εκλεκτών και αγίων λαών και εθνών. Όλοι οι άνθρωποι και όλοι οι λαοί ενώπιον του Θεού είναι ίσοι και κατά συνέπειαν έχουν το δικαίωμα να έχουν τη δική τους, τη μητρική τους, γλώσσα ως γλώσσα της λατρείας τους. Η λατρεία του Θεού, για να είναι γνήσια και ειλικρινής, πρέπει να αποτελεί έκφραση της ψυχής και όχι μηχανική απαγγελία λέξεων και κειμένων σε μία ξένη γλώσσα. Και η ανθρώπινη ψυχή γνωρίζει να εκφράζεται στη μητρική γλώσσα του κάθε ατόμου. Αυτό ισχύει και για τη σλαβική ψυχή.\nΓια να τελούν τη θεία Λειτουργία στη σλαβική και να κηρύττουν στην ίδια γλώσσα, έπρεπε να έχουν λειτουργικά βιβλία, πατερικές ομιλίες, νομοκανονικά και άλλα κείμενα μεταφρασμένα στη γλώσσα αυτή. Στην αρχή δημιούργησαν ένα αλφάβητο, κατάλληλο να εκφράζει όλους τους φθόγγους της σλαβικής γλώσσας. Το αλφάβητο αυτό είναι γνωστό ως γλαγολιτικό (από τη σλαβική ρίζα gol, πρβλ. παλαιοσλαβικό glagοΙ=λέξη, glagolati=ομιλώ). Μετά, με τη βοήθεια σλαβικών, αλλά και ελληνικών ριζών σχημάτισαν έναν πλουσιότατο αριθμό λέξεων και εκφράσεων, για να μπορέσουν να μεταφέρουν στους Σλάβους όλον τον ποιητικό κόσμο των λειτουργικών βυζαντινών κειμένων, τον κόσμο των ευαγγελικών και αποστολικών περικοπών, τα κανονικά και νομικά κείμενα, πατερικές ομιλίες κ.ά. Έτσι η σλαβική γλώσσα από άγραφη έγινε ένα ευέλικτο όργανο, με το οποίο ο βυζαντινός πολιτισμός μεταφυτεύθηκε στους Σλάβους.\nΚαι όχι μόνο αυτό. Οι δύο αδελφοί έθεσαν τα θεμέλια μιας νέας λογοτεχνίας, της σλαβικής λογοτεχνίας. Δεν μετέφρασαν μόνο στη γλώσσα αυτή ελληνικά κείμενα, αλλά έγραψαν και πρωτότυπα έργα. Το έργο των δύο αδελφών δεν ήταν εύκολο. Γιατί, όπως έδειξαν στην πράξη, δεν ήταν διατεθειμένοι να προβούν σε υποχωρήσεις στο ζήτημα της λειτουργικής γλώσσας. Με τη βοήθεια του Θεού και με άοκνες προσωπικές προσπάθειες ξεπέρασαν το πρόβλημα της δημιουργίας μιας γραπτής γλώσσας και το πρόβλημα των μεταφράσεων. Τώρα όμως έπρεπε να συγκρουστούν και με τους εχθρούς της νέας πρακτικής, που εισήγαγαν οι δύο αδελφοί στην Εκκλησία των Δυτικών Σλάβων.\n4. Σύγκρουση με τους Τριγλωσσίτες\nΌπως μας πληροφορούν οι βιογράφοι των δύο αδελφών, την εποχή εκείνη υπήρχαν και οι θεωρητικοί εχθροί της εισαγωγής της σλαβικής γλώσσας στη λατρεία. Ήταν οι καλούμενοι Τριγλωσσίτες ή Πιλατιανοί. Οι Τριγλωσσίτες υποστήριζαν ότι υπάρχουν μόνο τρεις ιερές γλώσσες, η εβραϊκή, η ελληνική και η λατινική. Τις γλώσσες αυτές τις επέλεξε ο Θεός. Μόνο με αυτές μπορεί κανείς να τιμά το Θεό. Οι Τριγλωσσίτες αναζήτησαν και ερείσματα αγιογραφικά της θεωρίας τους στην Καινή Διαθήκη. Είναι γνωστό ότι ο Πιλάτος έδωσε εντολή να βάλουν επάνω στο σταυρό του Κυρίου την επιγραφή «Ιησούς ο Ναζωραίος, ο βασιλεύς των Ιουδαίων» (Ιωάν. 19, 19-20. Πρβλ. Λουκ. 23, 38), γραμμένη στην εβραϊκή, την ελληνική και τη λατινική.\nΕπειδή συνέδεαν τη διδασκαλία τους με τον Πιλάτο και τις τρεις γλώσσες της ανωτέρω επιγραφής, ο άγιος Κύριλλος τους ονόμασε Πιλατιανούς και Τριγλωσσίτες και καταπολέμησε τις αιρετικές τους απόψεις. Η πρώτη σύγκρουση με τους Τριγλωσσίτες εγινε επί μοραβικού εδάφους. Ο βιογράφος του Κυρίλλου μας πληροφορεί ότι ο Κύριλλος τους πολέμησε και τους νίκησε με χωρία της Αγίας Γραφής, χωρίς όμως να παραθέσει έστω και ένα χωρίο.\nΗ δεύτερη σύγκρουση με τους Τριγλωσσίτες έλαβε χώρα στη Βενετία, όπου βρίσκονταν οι άγιοι αδελφοί με τους μαθητές τους στην πορεία τους προς τη Ρώμη. Η σχετική συζήτηση έλαβε μεγάλη οξύτητα και αγριότητα. Την αγριότητα της σκηνής αποδίδει η παροιμιώδης έκφραση: συνάχθηκαν εναντίον του Λατίνοι επίσκοποι και ιερείς και μοναχοί, όπως τα κοράκια επάνω στο γεράκι. Οι συνομιλητές του Κυρίλλου δεν περιορίστηκαν μόνο στην επανάληψη της γνωστής θέσεως για τις τρεις ιερές γλώσσες, αλλά προχώρησαν και στην άσκηση κριτικής. Ζήτησαν εξηγήσεις από τον Κύριλλο, γιατί δημιούργησε γραφή για τους Σλάβους και μάλιστα τη διδάσκει, αφού δεν την είχε εφεύρει προηγουμένως «ούτε απόστολος, ούτε πάπας της Ρώμης, ούτε ο Γρηγόριος ο Θεολόγος, ούτε ο Ιερώνυμος, ούτε ο Αυγουστίνος». Η επιλογή των προσώπων, που είχαν τη δυνατότητα να δημιουργήσουν μια νέα λειτουργική γλώσσα, δεν είναι τυχαία.\nΟι απόστολοι αναμφίβολα είχαν το δικαίωμα, με τη χάρη του αγίου Πνεύματος, μέσα στα πλαίσια της Πεντηκοστής, να δημιουργήσουν μία καινούργια γλώσσα (Να κηρύττουν στην πράξη σε οποιαδήποτε γλώσσα). Το ίδιο δικαίωμα παρείχαν οι Δυτικοί και στον πάπα, τον ηγέτη της Εκκλησίας τους. Τα άλλα τρία ονόματα αντιπροσωπεύουν Πατέρες και εκκλησιαστικούς συγγραφείς με μεγάλο κύρος στην Ανατολή και τη Δύση, που έγραψαν ο πρώτος στα ελληνικά και οι άλλοι δύο στα λατινικά.\nΟ Κύριλλος, παρά τις απειλητικές διαθέσεις των συνομιλητών του, δεν διστάζει να δώσει εκτενή απάντηση στο προκλητικό ερώτημά τους. Η απάντησή του έχει τρία σκέλη, στα οποία παρατίθενται: α) λογικά επιχειρήματα, β) επιχειρήματα αντλημένα από την πράξη της Εκκλησίας ως προς τις λειτουργικές γλώσσες των λαών και γ) επιχειρήματα από την Αγία Γραφή.\nΤα λογικά επιχειρήματά του τα αντλεί από την ίδια τη φύση. Είναι η βροχή, ο ήλιος και ο αέρας, τα αγαθά των οποίων ο Θεός τα χαρίζει σε όλους ανεξαίρετα τους ανθρώπους και μάλιστα με όμοιο τρόπο. Δεν διστάζει καθόλου να θέσει, με τη σειρά του, στους Τριγλωσσίτες αδυσώπητα ερωτήματα: Πως αυτοί, χωρίς ντροπή, αναγνωρίζουν μόνο τρεις γλώσσες λειτουργικές και περιφρονούν και τους άλλους λαούς και τους χαρακτηρίζουν τυφλούς και κωφούς. Εξηγήστε μου, τους λέει, καθιστάτε τον Θεό αδύναμο, ότι δεν μπορεί να το δώσει αυτό, ή ζηλόφθονο ώστε να μη θέλει να το δώσει; Στο σημείο αυτό ο άγιος Κύριλλος εμμέσως αλλά σαφώς διακηρύσσει δύο αλήθειες: Πρώτον ότι όλοι οι λαοί είναι ίσοι ενώπιον του Θεού και έχουν τα ίδια δικαιώματα και δεύτερον ότι κάθε λαός και κάθε άνθρωπος έχουν απαραβίαστο δικαίωμα να λατρεύουν το Θεό στη μητρική τους γλώσσα και κατά συνέπεια δεν έχει κανείς δικαίωμα ή εξουσία να τους στερήσει αυτή τη δυνατότητα.\nΕννοείται ότι η απάντηση του Κυρίλλου έχει και αγιογραφικά ερείσματα στο χωρίο Ματθαίου 5,45: όπως γένησθε υιοί του πατρός υμών του επί τοις ουρανοίς, ότι τον ήλιον αυτού ανατέλλει επί πονηρούς και αγαθούς και βρέχει επί δικαίους και αδίκους.\nΤο επιχείρημά του από την πράξη της Εκκλησίας συνδέεται με το γεγονός ότι πολλοί λαοί τότε είχαν δική τους γραπτή λειτουργική γλώσσα και τιμούσαν το Θεό στη μητρική τους γλώσσα. Ως τέτοιοι μνημονεύονται ονομαστικά από τον Κύριλλο οι εξής: οι Αρμένιοι, οι Πέρσες, οι Αβασγοί, οι Ίβηρες, οι Σούγδοι, οι Γότθοι, οι Άβαροι, οι Τούρκοι, οι Χάζαροι, οι Άραβες, οι Αιγύπτιοι, οι Σύροι και πολλοί άλλοι. Οπωσδήποτε οι περισσότεροι από τους μνημονευόμενους λαούς είχαν τότε (867) δική τους λειτουργική γλώσσα, αλλά υπήρχαν και άλλοι λαοί, τους οποίους δεν μνημονεύει ο Κύριλλος. Αναφέρω ενδεικτικά τους Αιθίοπες και τους Βέσσους (θρακικό φύλο).\nΓια την αγιογραφική θεμελίωση του επιχειρήματος του, ότι κάθε λαός έχει το δικαίωμα να λατρεύει το Θεό στη μητρική του γλώσσα, ο Κύριλλος επιστρατεύει χωρία τόσο από την Παλαιά όσο και από την Καινή Διαθήκη (συνολικά 14), τα οποία όμως στηρίζουν έμμεσα και όχι άμεσα τη θέση του. Θα μπορούσε κάποιος, για λόγους συστηματικούς και μόνον, να τα κατατάξει στις εξής κατηγορίες:\nα) Προτροπές για ύμνηση – δοξολόγηση του Θεού από όλη τη γη και όλα τα έθνη. β) Αποδοχή της ιδέας ότι οι πιστεύοντες στο Χριστό είναι τέκνα Θεού και κατά συνέπειαν είναι μεταξύ τους ίσοι και έχουν ίσα δικαιώματα ακόμη και στο γλωσσικό ζήτημα, γ) Προτροπές για διάδοση του Χριστιανισμού σε όλα τα έθνη (φυσικά στη γλώσσα εκάστου λαού). δ) Κριτικές σε βάρος των Φαρισαίων και των νομικών από το Χριστό, επειδή εμποδίζουν τους ανθρώπους να δεχθούν το Χριστιανισμό και να εισέλθουν στη βασιλεία των ουρανών. ε) Προτροπή για γλωσσολαλιά στην εκκλησία, η οποία όμως πρέπει να συνοδεύεται με διερμηνεία και οικοδομή, στ) Ομολογία κάθε γλώσσας ότι Κύριος είναι ο Ιησούς Χριστός. Το τελευταίο προϋποθέτει ότι κάθε γλώσσα – κάθε πιστός άνθρωπος θα εκφέρει την ομολογία αυτή στη μητρική του γλώσσα.\nΟ συντάκτης του Βίου του αγίου Κυρίλλου μας αποκαλύπτει ότι ο Άγιός μας με αυτά τα λόγια (επιχειρήματα) και πολλά περισσότερα τους καταντρόπιασε και τους άφησε (εγκατέλειψε).\nΟ πάπας Νικόλαος ο Α’ (858-867), όταν πληροφορήθηκε ότι οι δύο ιεραπόστολοι βρίσκονταν στη Βενετία, τους προσκάλεσε να μεταβούν στη Ρώμη. Την υποδοχή τους όμως οργάνωσε ο διάδοχός του Αδριανός ο Β’ (867-872), με προπορευόμενο σταυρό και με πλήθος πιστών, που κρατούσαν αναμμένα κεριά. Τους ευλόγησε και τους μακάρισε και δεν υπήρξε φειδωλός στις προσφωνήσεις του. Τους αποκάλεσε πατέρες, εποπόθητα τέκνα, χαράν οικείαν, στέφανον πίστεως, δόξης και κάλλους, διάδημα εκκλησίας, αποστολικούς άνδρας.\nΤη στήριξή του στη χρήση της σλαβικής ως λειτουργικής γλώσσας την εξεδήλωσε ποικιλότροπα: Καθαγίασε τα ιερά βιβλία σε σλαβική μετάφραση, τα κατέθεσε στην εκκλησία της Αγίας Μαρίας, την επονομαζόμενη Φάτνη, «και τέλεσαν επάνω ο αυτά τη Λειτουργία». Διέταξε τους επισκόπους Φορμόζο και Γκαούντεριχ να χειροτονήσουν τους Σλάβους μαθητές (πρεσβυτέρους, διακόνους, υποδιακόνους) και αφού τους χειροτόνησαν τέλεσαν τη θεία Λειτουργία στα σλαβικά στο ναό του Αγίου Πέτρου, την επομένη στο ναό της Αγίας Πετρονίλλης, την τρίτη ημέρα στο ναό του Αγίου Ανδρέου και έπειτα στο ναό του Αγίου Παύλου πάλι στα σλαβικά πάνω στον άγιο τάφο, έχοντας ως βοηθό τον επίσκοπο Αρσένιο και τον Αναστάσιο τον Βιβλιοθηκάριο. Στο Βίο του αγίου Μεθοδίου σημειώνεται ότι ο πάπας υποχρέωσε έναν επίσκοπο, οπαδό της τριγλωσσίας, να χειροτονήσει από τους Σλάβους μαθητές τρεις ιερείς και δύο αναγνώστες.\nΙδιαίτερη τιμή έδειξε στο πρόσωπο του Κωνσταντίνου, ο οποίος πενήντα ημέρες πριν από την κοίμησή του εκάρη μοναχός και έλαβε το όνομα Κύριλλος. Μετά την κοίμησή του (στις 14 Φεβρουάριου του 869, σε ηλικία 42 ετών), ο πάπας Αδριανός κάλεσε όλους τους Έλληνες και τους Ρωμαίους της Ρώμης «να μαζευθούν όλοι με κεριά από πάνω του και να τον ψάλουν και να τον κηδέψουν, σαν να το έκαναν στον ίδιο τον πάπα». Ο ίδιος πρότεινε να παραχωρήσει τον τάφο του στο ναό του Αγίου Πέτρου για την ταφή του Κυρίλλου, αλλά τελικά επικράτησε η πρόταση του Μεθοδίου να ταφεί στο ναό του Αγίου Κλήμεντος, «στη δεξιά πλευρά του ιερού». Πάνω στον τάφο του οι Ρωμαίοι ιστόρησαν την εικόνα του και έκαιγαν καντήλι νύχτα και ημέρα.\nΤη θετική του στάση έναντι της σλαβικής γλώσσας ο Αδριανός την τήρησε και μετά την κοίμηση του Κυρίλλου. Στην επιστολή του προς τους ηγεμόνες Ραστισλάβο, Σβατοπλούκ και Κότσελ, που συνόδευε την αποστολή του πρεσβυτέρου Μεθοδίου στο Σίρμιο, ενέκρινε και ευλόγησε την τέλεση της θείας Λειτουργίας και το κήρυγμα στη γλώσσα τους. Επίσης έδωσε ευλογία και για την εκπόνηση νέων μεταφράσεων, για να μάθουν οι πιστοί εύκολα τις άγιες εντολές του Θεού. Σε σχέση με την τέλεση της θείας Λειτουργίας έθεσε έναν όρο: «Να διαβάζουν τον Απόστολο και το Ευαγγέλιο πρώτα στη Ρωμαϊκή (Λατινική) και ύστερα στη Σλαβική». Τους εχθρούς των μεταφράσεων και της σλαβικής γλώσσας τους απειλεί με αφορισμό, όχι μόνο με στέρηση της θείας κοινωνίας, αλλά με αποκοπή από το σώμα της Εκκλησίας. Ο Αδριανός ικανοποίησε και το αίτημα του Κότσελ να χειροτονήσει το Μεθόδιο επίσκοπο της Παννονίας. Ως αρχιεπίσκοπος της Παννονίας ο Μεθόδιος εγκαταστάθηκε στο Σίρμιο.\nΟ διορισμός του Μεθοδίου στη θέση αυτή εξυπηρετούσε την πολιτική και του Κότσελ (ανεξαρτησία έναντι του φραγκικού κλήρου) και του πάπα (δημιουργία επισκοπής υπό την δικαιοδοσία του σε περιοχές που διεκδικούσαν οι Φράγκοι με τάσεις επεκτάσεως στο Ανατολικό Ιλλυρικό). Γι’ αυτό οι Φράγκοι κληρικοί έδρασαν αστραπιαίως. Την άνοιξη του 870 συνέλαβαν το Μεθόδιο, πιθανότατα στη Μοραβία, και με μυστικό τρόπο τον οδήγησαν στο Regensburg. Εκεί έγινε η ψευτοδίκη του και η καταδίκη του από Φράγκους επισκόπους και από το Λουδοβίκο το Γερμανικό. Βασική κατηγορία ήταν ότι εργαζόταν σε περιοχές που ανήκαν σε ξένη δικαιοδοσία (των Φράγκων επισκόπων). Πάλι με μυστικό τρόπο τον έκλεισαν σε μονή της Σουαβίας, όπου τον έθεσαν υπό αυστηρό περιορισμό. Ο Μεθόδιος υπέφερε τα πάνδεινα επί 2½ χρόνια (870- 873).\nΜόλις στις αρχές του 873 ο πάπας Ιωάννης ο Η’ πληροφορήθηκετό έγκλημα των Φράγκων επισκόπων. Με επιστολές προς αυτούς και τον υιό του Λουδοβίκου απαίτησε την απελευθέρωση του Μεθοδίου και την εξασφάλιση προϋποθέσεων για την ελεύθερη εκτέλεση των αρχιεπισκοπικών του καθηκόντων. Για να επιτύχει την απελευθέρωση, ο πάπας χρησιμοποίησε την ποινή της απαγορεύσεως. Δεν θα είχαν το δικαίωμα να τελέσουν λειτουργία, όσο χρόνο θα κρατούσαν αιχμάλωτο το Μεθόδιο. Αυτή τη φορά ο Μεθόδιος μετέβη στη Μεγάλη Μοραβία, για να συνεχίσει το έργο του (873). Αυτό ήταν η επιθυμία του μοραβικού λαού και του ηγεμόνα Σβατοπλούκ. Ο Μεθόδιος ανέπτυξε ασυνήθιστη δραστηριότητα. Κήρυξε το Ευαγγέλιο σε ειδωλολατρικά φύλα και αγωνίστηκε για την ηθική ανόρθωση της κοινωνίας. Δεν δίστασε να ψέξει ακόμη και ισχυρούς της εποχής για τις ηθικές τους παρεκτροπές.\nΤα πράγματα όμως μεταβλήθηκαν σε σύντομο χρονικό διάστημα. Η θέση του Μεθοδίου ήταν ευάλωτη στις κατηγορίες αυτή τη φορά. Όταν τον απελευθέρωσε ο πάπας από τους Φράγκους, τον είχε διατάξει να μην τελεί τη λειτουργία στη σλαβική. Ο Μεθόδιος όμως δεν συμμορφώθηκε με την εντολή του προϊσταμένου του. Οι Φράγκοι κληρικοί εκ νέου επέστρεψαν στη Μοραβία και υπέσκαπταν το κύρος του. Ο Λατίνος πρεσβύτερος Ιωάννης κατ’ αρχάς και ο Φράγκος πρεσβύτερος Wiching αργότερα ηγήθηκαν των αντιπάλων του Μεθοδίου. Ο Μεθόδιος δυσαρέστησε τους Φράγκους και σ’ άλλο ζήτημα. Τους κατηγόρησε ανοικτά για την προσθήκη του Filioque (= και εκ του Υιού) στο Σύμβολο της Πίστεως. Δυστυχώς στο πλευρό των αντιπάλων του Μεθοδίου ήταν και ο ηγεμόνας Σβατοπλούκ.\nΟ άξεστος χαρακτήρας του, η έλλειψη ενδιαφέροντος για τη σλαβική λειτουργία, οι διασυνδέσεις του με τους Φράγκους, η ανήθικη ζωή του και η κριτική που ασκούσε ο Μεθόδιος κατά των παραβατών της ηθικής (ακόμη και όταν κατείχαν αξιώματα), έκαναν μισητό το Μεθόδιο στον ηγεμόνα. Ο πρεσβύτερος Ιωάννης μετέβη στη Ρώμη, με σκοπό να «ενημερώσει» τον πάπα και να τον συκοφαντήσει. Ο πάπας κάλεσε σε απολογία τον αρχιεπίσκοπο (879). Στη Ρώμη το Μεθόδιο συνόδευσε και ο πρεσβύτερος Wiching. Ο ηγεμόνας πίστευε ότι ο Μεθόδιος θα παραμεριζόταν και τη θέση του θα κατελάμβανε ο ευνοούμενός του!\nΟ Μεθόδιος σημείωσε μερική επιτυχία. Έπεισε τον πάπα ότι έχει δίκαιο να τελεί τη λειτουργία στη σλαβική. Σε επιστολή του προς το Μοραβό ηγεμόνα (880) ο πάπας επιβεβαιώνει τα δίκαια του Μεθοδίου ως αρχιεπισκόπου Μοραβίας και επιτρέπει να τελείται η Λειτουργία στη σλαβική, συγχρόνως όμως διατάσσει το Ευαγγέλιο πρώτα να διαβάζεται στη λατινική. Ο Wiching ως ανταμοιβή για το σκοτεινό ρόλο που έπαιξε έλαβε την επισκοπή της Νίτρας. Επιστρέφοντας στη Μοραβία πριν από το Μεθόδιο νόθευσε τα έγγραφα και δυσφήμησε τον αρχιεπίσκοπό του. Ο Μεθόδιος διαμαρτυρήθηκε στον πάπα και ο πάπας με νέα επιστολή του έδωσε εξηγήσεις (881).\nΠριν από το θάνατό του ο Μεθόδιος έδειξε και τις μεταφραστικές του ικανότητες από την ελληνική στην παλαιοσλαβική και απέδειξε περίτρανα ότι κακώς ορισμένοι ιστορικοί τον τοποθετούν υπό την σκιά του Κυρίλλου. Μέσα σε επτά με οκτώ μήνες (από το Μάρτιο ως την 26η Οκτωβρίου), με τη βοήθεια δύο μαθητών του ιερέων ταχυγράφων μετέφρασε ολόκληρη την Αγία Γραφή, Παλαιά και Καινή Διαθήκη, με εξαίρεση το βιβλίο των Μακκαβαίων. Επίσης τότε μετέφρασε και το Νομοκάνονα (τη Συναγωγή εις 50 τίτλους του πατριάρχη Κωνσταντινουπόλεως Ιωάννου του Σχολαστικού) και το Βιβλίο των Πατέρων (πιθανότατα κάποιο Πατερικό).\nΕν τω μεταξύ ο Wiching με συκοφαντίες, συνωμοσίες, παραχαράξεις εγγράφων είχε κατορθώσει να υποσκάψει το κύρος του Μεθοδίου. Και μετά την κοίμηση του μεγάλου ιεραποστόλου (6 Απριλίου του 885) επέτυχε να παραμερίσει το Γοράσδο, μαθητή και διάδοχο του Μεθοδίου, και να καταλάβει τον αρχιεπισκοπικό θρόνο. Από εκεί και πέρα ο δρόμος για την απομάκρυνση των μαθητών του Μεθοδίου και των σλαβικών μεταφράσεων από τη Μεγάλη Μοραβία ήταν ζήτημα χρόνου. Ο πάπας Στέφανος ο Ε’ (885-891) τάχθηκε στο πλευρό του Wiching, ανέθεσε σ’ αυτόν τη διαποίμανση της τοπικής Εκκλησίας, διέταξε το Γοράσδο να μεταβεί στη Ρώμη για να απολογηθεί και απαγόρευσε τη χρήση της σλαβικής ως λειτουργικής γλώσσας.\nΟ ηγεμόνας της Μοραβίας Σβατοπλούκ παρέδωσε την Εκκλησία της χώρας στα χέρια των Φράγκων. Τότε οι οπαδοί του Wiching, με τη βοήθεια των πολιτικών αρχών, εξαπέλυσαν φοβερό και ανελέητο διωγμό εναντίον των μαθητών και οπαδών του Μεθοδίου. Τους βασάνισαν, τους άρπαξαν ό,τι πολύτιμο είχαν, τους έσερναν γυμνούς πάνω στα αγκάθια. Οι νεώτεροι διάκονοι και πρεσβύτεροι κατέληξαν ως δούλοι στα παζάρια των Εβραίων. ΟΙ σημαντικότεροι μαθητές του Μεθοδίου (Γοράσδος, Κλήμης, Λαυρέντιος, Ναούμ, Αγγελάριος), που είχαν και την ιδιότητα του διδασκάλου, είχαν και ιδιαίτερη αντιμετώπιση από τους διώκτες τους. Τους έκλεισαν στη φυλακή και τους κρατούσαν σε αυστηρή απομόνωση.\nΣτην αρχή του χειμώνα των ετών 885-886 με τη συνοδεία Φράγκων στρατιωτών οδηγήθηκαν μακριά από την πόλη προς την κατεύθυνση του Δουνάβεως ποταμού. Ήταν ελεύθεροι, αλλά πεινασμένοι και γυμνοί, γιατί οι στρατιώτες τους είχαν αφαιρέσει τα ρούχα τους. Ήταν φανερό ότι δεν μπορούσαν να συνεχίσουν την πορεία τους, αν προηγουμένως δεν εξασφάλιζαν τροφή και ρουχισμό. Σκορπίστηκαν λοιπόν προς όλες τις κατευθύνσεις, για να εξασφαλίσουν σε πρώτο στάδιο την επιβίωσή τους. Όλοι τους είχαν την ελπίδα ότι θα εύρισκαν ασφαλές άσυλο στη χριστιανική ήδη Βουλγαρία. Ο συγγραφέας του Βίου του Αγίου Κλήμεντος Αχρίδος γράφει ότι αυτοί:\nΟ Κλήμης, ο Ναούμ και ο Αγγελάριος συγκρότησαν μία ομάδα, βάδισαν προς το Δούναβη και πέρασαν με σχεδία στην απέναντι όχθη, στα Βελέγραδα. Ο στρατιωτικός διοικητής της πόλεως αντιλήφθηκε ότι οι απρόσμενοι μετανάστες του θα ήταν πολύτιμοι παράγοντες στον εκχριστιανισμό της Βουλγαρίας, που βρισκόταν τότε σε εξέλιξη, καθώς και στη λειτουργία της Εκκλησίας της χώρας. Γι’ αυτό και έσπευσε να τους στείλει ως δώρο στον ηγεμόνα των Βουλγάρων Βόριδα. Ο τελευταίος εξασφάλισε άριστες προϋποθέσεις στους μαθητές του Μεθοδίου, για να μπορέσουν αυτοί απερίσπαστοι να αφοσιωθούν στο ιεραποστολικό, διδακτικό, μεταφραστικό, συγγραφικό και διοικητικό έργο τους. Και πράγματι οι Κλήμης και Ναούμ δεν διέψευσαν τις προσδοκίες του ηγεμόνα.\nΤο ανωτέρω παράδειγμα των τριών μαθητών των δύο αγίων αδελφών δείχνει ότι η θεία Πρόνοια είχε ετοιμάσει πιά το καταφύγιο για τους καταδιωγμένους από τη Μοραβία μαθητές και τις σλαβικές μεταφράσεις (όσες μπόρεσαν να περισώσουν από την καταστροφική μανία των διωκτών τους). Ήταν η Βουλγαρία του Βόριδος, η νεοφώτιστη Σερβία και αργότερα η αγία Ρωσία. Η σλαβική γλώσσα όχι μόνο διασώθηκε, αλλά και αναπτύχθηκε και έγινε ακατανίκητο όπλο της σλαβικής Ορθοδοξίας και του σλαβικού πολιτισμού, τα θεμέλια του οποίου έθεσαν οι δύο βυζαντινοί ιεραπόστολοι από την ελληνική Θεσσαλονίκη.\nΤο φιλελεύθερο πνεύμα της Ορθόδοξης Ανατολής έδωσε τη μάχη και νίκησε τη δυσκαμψία της Δύσεως. Κάθε λαός εχει το αναφαίρετο δικαίωμα να υμνεί το Θεό στη μητρική του γλώσσα. Η πρακτική αυτή, εφαρμοζόμενη στον ιεραποστολικό χώρο των δύο αδελφών (Κεντρική Ευρώπη) και μάλιστα υπό ξένη εκκλησιαστική δικαιοδοσία, ήταν επαναστατική όχι μόνο τότε, αλλά μέχρι και πριν από μερικά χρόνια. Η Ρωμαιοκαθολική Εκκλησία μόλις ύστερα από χίλια περίπου χρόνια από τότε αποφάσισε να επιτρέψει σ’ όλους τους λαούς να παραμερίσουν την ακατανόητη γι’ αυτούς λατινική και να υψώσουν φωνή ευχαριστίας προς το Θεό στη μητρική τους γλώσσα.\nΟπωσδήποτε, οι άγιοι Αδελφοί άφησαν στους Σλάβους κοινή κληρονομιά, την παλαιοσλαβική γλώσσα, ως κοινή λειτουργική γλώσσα. Αλλά και μέρος των μεταφράσεών τους υπήρξε κοινή κληρονομιά των Σλάβων, αφού μετά την κατάρρευση του ιεραποστολικού τους έργου στη Μεγάλη Μοραβία οι μεταφράσεις τους βρήκαν φιλόξενο έδαφος στη χερσόνησο του Αίμου (Βουλγαρία, Κροατία, Σερβία) και στη συνέχεια, όταν διαδόθηκε ο Χριστιανισμός στη Ρωσία, μεταφέρθηκαν επί ρωσικού εδάφους.\nΗ ανωτέρω κοινή κληρονομιά των Σλάβων δεν έμελλε να επιβιώσει για μεγάλο χρονικό διάστημα. Στην εξέλιξη αυτή σημαντικό ρόλο διαδραμάτισε η συγκρότηση σλαβικών κρατών (Βουλγαρίας, Ρωσίας, Σερβίας, Πολωνίας κ.ά.). Έτσι έχουμε μια προοδευτική διαφοροποίηση της παλαιοσλαβικής γλώσσας στα επί μέρους σλαβικά κράτη. Και μπορούμε να κάνουμε λόγο για παλαιοβουλγαρική, παλαιοσερβική, παλαιορωσική, μοραβική, παννονική κ.ά. Οι διαφοροποιήσεις στη γλώσσα στην αρχή ήταν ανεπαίσθητες αλλά με το πέρασμα του χρόνου έλαβαν τεράστιες διαστάσεις. Αυτό συνετέλεσε στη δημιουργία των νεοσλαβικών γλωσσών, οι οποίες οπωσδήποτε απέχουν σε μικρότερο ή μεγαλύτερο βαθμό η μία από την άλλη.\nΟι διαφορές αυτές στις γλώσσες δεν εμποδίζουν όλους τους Σλάβους της Ευρώπης να αναγνωρίζουν τους άγιους Κύριλλο και Μεθόδιο ως τους φωτιστές τους, γιατί τους χάρισαν ένα πολύτιμο δώρο, τον γραπτό σλαβικό λόγο.\n1. Γιάννας Μαλιγκούδη, Η παρουσία του Μεσαιωνικού Ελληνισμού στην Κεντρική Ευρώπη. Το εκπολιτιστικό έργο των Αγίων Κυρίλλου και Μεθοδίου των Θεσσαλονικέων, [Βιβλιοθήκη Σλαβικών Μελετών 9], έκδ. Βάνιας, Θεσσαλονίκη 1997, σσ. 7-10.\n2. Δ. Β. Γονη, Ιστορία των Ορθοδόξων Εκκλησιών Βουλγαρίας και Σερβίας, εκδ. Αρμός, Αθήνα 20013, σσ. 12-13.\n3. G. Ostrogorsky, Ιστορία του Βυζαντινού κράτους, μτφρ. Ι. Παναγόπουλος. Ιστορικές εκδόσεις Στέφανος Βασιλόπουλος, τ. Β’, Αθήνα 1979, σσ. 102-103.\n4. Δ. Β. Γονη, Ιστορία των Ορθοδόξων Εκκλησιών Βουλγαρίας και Σερβίας, σσ. 13-15.\n5. Βλ. Βίος, πολιτεία και άθληση του εν αγίοις πατρός ημών Κωνσταντίνου του Φιλοσόφου, πρώτου καθηγητού και διδασκάλου του έθνους των Σλάβων 3-4, 6, 8-12, νεοελληνική μετάφραση στο έργο του Α. – Aιμ. Ταχιαου, Κύριλλος και Μεθόδιος. Οι αρχαιότερες βιογραφίες των Θεσσαλονικέων εκπολιτιστών των Σλάβων, University Studio Press, Θεσσαλονίκη 2008, σσ. 49-51, 55-58, 60-78 (εφεξής: Βίος Κυρίλλου).\n6. Βλ. Μνήμη και βίος του μακαρίου, πατρός και διδασκάλου ημών Μεθοδίου, αρχιεπισκόπου Μοραβίας 2, στο ίδιο έργο του Ταχιαου, σ. 195 (εφεξής: Βίος Μεθοδίου).\n9. I. Ταρνανίδη, Ιστορία της Σέρβικης Εκκλησίας, Θεσσαλονίκη 1982, σσ. 18-19. Δ. Β. Γονη, Ιστορία των Ορθοδόξων Εκκλησιών Βουλγαρίας και Σερβίας, σσ. 179-180.\n10. Βλ. I. Φειδά, Εκκλησιαστική Ιστορία της Ρωσσίας (988-1988), Αποστολική Διακονία της Εκκλησίας της Ελλάδος, Αθήναι 19883, σσ. 12-15.\n21. Βίος και πολιτεία και ομολογία τε και μερική θαυμάτων διήγησις του εν αγίοις πατρός ημών Κλήμεντος, επισκόπου Βουλγάρων, συγγραφείσα παρά του αγιωτάτου και αοιδίμου Αρχιεπισκόπου της πρώτης Ιουστινιανης και πάσης Βουλγαρίας, κυρίου Θεοφυλάκτου, χρηματίσαντος εν Κωνσταντίνου πόλει μαΐστορος των ρητόρων 9, εκδ. I. Ε. Αναστασίου, «Βίος Κωνσταντίνου – Κυρίλλου Βίος Μεθοδίου (Μετάφρασις) Βίος Κλήμεντος Αχρίδος», ΕΕΘΣΑΠΘ 12 (1968) 164 (εφεξής: Βίος Κλήμεντος).\n29. Βλ. σχετικά A. – Aιμ. Ταχιαου, Κύριλλος και Μεθόδιος, Θεσσαλονίκη 1992, σσ. 158-160.\n32. Βίος Κλήμεντος 34, σ. 174. A. – Aιμ. Ταχιαου, Κύριλλος και Μεθόδιος, σσ. 165-167.\n34. Ειδικότερα για τον άγιο Κλήμη βλ. D. Obolensky, Έξι βυζαντινές προσωπογραφίες, μτφρ. Πόπη Πούγιουρου – Άγγελ Νικολάου-Κονναρή, Έρμης, Αθήνα 1998, σσ. 13-52.\nΠηγή: Δίπτυχα της εκκλησίας της Ελλάδος, Έτος 2013, Έκδοσις Αποστολικής Διακονίας της Εκκλησίας της Ελλάδος.


Μετατρέψτε Unidad de Fomento της Χιλής (CLF) και Digitalcoin (DGC): Υπολογιστής μετατροπής ισοτιμίας συναλλάγματος\nΥπολογιστής μετατροπής συναλλαγματικής ισοτιμίας νομίσματος για Unidad de Fomento της Χιλής (CLF) και Digitalcoin (DGC)\nΑυτός ο μετατροπέας από Unidad de Fomento της Χιλής σε Digitalcoin είναι ενημερωμένος με τις συναλλαγματικές ισοτιμίες από 3 Ιουλίου 2022.\nΕισάγετε το ποσό που πρόκειται να μετατραπεί στο πλαίσιο στα αριστερά του Unidad de Fomento της Χιλής. Χρησιμοποιήστε "αντιμετάθεση νομισμάτων" για να κάνετε το Digitalcoin το προεπιλεγμένο νόμισμα. Κάντε κλικ στο Digitalcoins ή Unidad de Fomento της Χιλής για τη μετατροπή μεταξύ του εν λόγω νομίσματος και όλων των άλλων νομισμάτων.\nΤο Unidad de Fomento της Χιλής είναι το νόμισμα σε Χιλή (CL, CHL). The Digitalcoin είναι το νόμισμα σε καμία χώρα. Το σύμβολο για CLF μπορεί να γραφτεί UF. Το σύμβολο για DGC μπορεί να γραφτεί DGC. Η συναλλαγματική ισοτιμία για το Unidad de Fomento της Χιλής ενημερώθηκε τελευταία φορά στις 3 Ιουλίου 2022 από η Κεντρική Τράπεζα της Χιλής. Η συναλλαγματική ισοτιμία για the Digitalcoin ενημερώθηκε τελευταία φορά στις 15 Ιανουαρίου 2020 από coinmarketcap.com. Ο συντελεστής μετατροπής CLF έχει 7 σημαντικά ψηφία. Ο συντελεστής μετατροπής DGC έχει 12 σημαντικά ψηφία. Unidad de Fomento είναι ένας δείκτης των κεφαλαίων που χρησιμοποιούνται στην πιστωτική βιομηχανία της Χιλής. Η αξία του CLF ρυθμίζεται για τον πληθωρισμό.


Ο Παναθηναϊκός άλωσε το Κάουνας (85-86) την Ζαλγκίρις (video) • Tvkosmos - Τηλεόραση ΚΟΣΜΟΣ Ρόδος - TvKosmos.gr\n12 Ιουλίου, 2020, 12:53 μμ\nΑρχική Αθλητικά Ο Παναθηναϊκός άλωσε το Κάουνας (85-86) την Ζαλγκίρις (video) • Tvkosmos\nΟ Παναθηναϊκός άλωσε το Κάουνας (85-86) την Ζαλγκίρις (video) • Tvkosmos\nΟ Παναθηναϊκός με τον Γιώργο Βόβορα στον πάγκο του και τον Νικ Καλάθη να οργιάζει και να πετυχαίνει 19 πόντους, πήρε σπουδαία νίκη επί της Ζάλγκιρις (85-86) μέσα στο Κάουνας.\nΔεν πέρασε ούτε μία εβδομάδα, αλλά εκείνο το… αποκαρδιωτικό βράδυ στο ΟΑΚΑ και η ήττα από την Άλμπα έμοιαζε πραγματικά με μία μακρινή ανάμνηση. Ο Παναθηναϊκός άλλαξε εντελώς πρόσωπο μέσα σε λίγες ημέρες και πήρε ένα τεράστιο διπλό στην Λιθουανία, το οποίο συνοδεύτηκε από εξαιρετική εμφάνιση.\nΗ ομάδα του Γιώργου Βόβορα ήταν καταπληκτική στην άμυνα και ακούμπησε το «10», ενώ έκανε αυτό που έπρεπε στην επίθεση, με οδηγό τον τρομερό Νικ Καλάθη, τον πάντα σταθερό ΝτεΣόν Τόμας και τον κομβικό Ιωάννη Παπαπέτρου. Παράλληλα, το «Τριφύλλι» έβγαλε ψυχραιμία στα τελευταία δευτερόλεπτα και ήταν ανώτερο στα… κρίσιμα, όταν οι γηπεδούχοι προσπάθησαν για την μεγάλη ανατροπή.\nΟ Παναθηναϊκός έφυγε με ένα μεγάλο διπλό από το Κάουνας και ανέβηκε στο 5-4, την ώρα που η Ζαλγκίρις υπέστη νέα εντός έδρας ήττα, πέφτοντας παράλληλα στο 3-6.\nΟ ΛεΝτέι ξεκίνησε… ορεξάτος στο ματς και με έντεκα πόντους σε περίπου πέντε λεπτά έφερε την Ζαλγκίρις σε θέση οδηγού (13-7, 5′). Ο Παναθηναϊκός έμεινε κοντά και ένα προσωπικό σόου του Καλάθη, με δύο τρίποντα και μία καταπληκτική ασίστ στον Παπαπέτρου ήταν αρκετό για να φέρει προβάδισμα στην ομάδα του Γιώργου Βόβορα στο τέλος του πρώτου δεκαλέπτου (16-19).\nΤο «Τριφύλλι» με συνεχόμενες καλές άμυνες, που συνδυάστηκαν με σκορ στο μπροστινό μέρος του παρκέ, ανέβασε την διαφορά στους οκτώ (19-27, 14′). Παρά την μικρή προσπάθεια επιστροφής της Ζαλγκίρις, οι φιλοξενούμενοι κρατήθηκαν σε θέση οδηγού (26-34, 16′). Η άμυνα και ο Καλάθης ήταν τα κεντρικά όπλα για το +10 του Παναθηναϊκού (28-38, 18′), με τον αρχηγό των έξι φορές πρωταθλητών Ευρώπης να διαμορφώνει το +8 του ημιχρόνου (33-41).\nΟ Παναθηναϊκός, μπήκε εντυπωσιακά και στο δεύτερο ημίχρονο. Δύο νέα τρίποντα του Καλάθη εκτόξευσαν την διαφορά στους 16 (35-51, 23′), ενώ μακρινά σουτ από τον Παπαπέτρου κράτησαν τους φιλοξενούμενους στο ίδιο… μαξιλαράκι ασφαλείας (45-61, 28′). Η τρίτη περίοδος έκλεισε με τους φιλοξενούμενους στο +11 (53-64).\nΤο νωθρό ξεκίνημα και ένα ανόητο αντιαθλητικό έφεραν την Ζαλγκίρις στο -7 (62-69, 34′) και έδωσαν ψυχολογία στους Λιθουανούς, που λίγο αργότερα μείωσαν και στους 6 (65-71, 36′). Ο Τόμας είχε απαντήσεις, όμως ο Λαντέιλ βρήκε τρίποντο και η διαφορά έπεσε στους 5 (71-76), δύο λεπτά πριν το τέλος. Το ματς έγινε θρίλερ και η αποβολή του Καλάθη με πέντε φάουλ έφερε άγχος στον Παναθηναϊκό, ο οποίος πάντως έβγαλε κρίσιμη άμυνα με τον Παππά. Ο έμπειρος γκαρντ ανέβασε την διαφορά στους 7 (74-81) 60″ πριν το τέλος, όμως ο Γκριγκόνις μείωσε σε 79-82, μισό λεπτό πριν την κόρνα. Το κάρφωμα του Παπαπέτρου έφερε προβάδισμα, αλλά ένα σφύριγμα… σκάνδαλο σε έμμεσο τετράποντο του Μιλάκνις (που ευστόχησε κατά λάθος στη βολή) έκανε το φινάλε ακατάλληλο για καρδιακούς. Ο Ράις αστόχησε στις δύο τελευταίες βολές και οι «πράσινοι» έφυγαν τελικά με μεγάλο διπλό από την Λιθουανία.\nΠροηγούμενο άρθροΤο κύκλωμα της λάσπης που ήθελε να «θάψει» 10 πολιτικούς\nΕπόμενο άρθροΑντιδράσεις της ΓΕΝΟΠ στο νομοσχέδιο για την ΔΕΗ • Tvkosmos


Τρίχρονο παιδί θυμάται προηγούμενη ζωή, υποδεικνύει τον δολοφόνο και βρίσκει το σώμα του - Εναλλακτική Δράση\nΤο σύμπαν είναι γεμάτο μυστήρια που συχνά θέτουν σε αμφιβολία τις γνώσεις μας. Ο διεθνής δημοσιογραφικός οργανισμός «Epoch Times» συλλέγει ιστορίες για παράξενα φαινόμενα που διεγείρουν τη φαντασία και ανοίγουν τους ορίζοντες για δυνατότητες που μέχρι πρότινος δεν θα μπορούσαμε ούτε καν να ονειρευτούμε.\nΗ ιστορία αυτού του αγοριού μαζί με άλλες από παιδιά που φαίνεται να θυμούνται τις προηγούμενες ζωές τους με επαληθευμένη ακρίβεια, περιλαμβάνονται στο βιβλίο του Γερμανού θεραπευτή Trutz Hardo «Παιδιά που έζησαν στο παρελθόν: μετενσάρκωση σήμερα:» (Children Who Have Lived Before: Reincarnation Today). Στην ιστορία του αγοριού μάρτυρας υπήρξε ο δρ Eli Lasch, ο οποίος είναι γνωστός ως ο δημιουργός του ιατρικού συστήματος της Γάζας και που αποτέλεσε μέρος ενός ισραηλινού κυβερνητικού προγράμματος το 1960. Ο δρ Lasch, ο οποίος πέθανε το 2009, διηγήθηκε στον Hardo αυτά τα εκπληκτικά γεγονότα.\nΤο αγόρι κατάφερε επίσης να θυμηθεί το ακριβές όνομα του δολοφόνου. Όπως διηγήθηκε ο Lasch στον Hardo, όταν ο μικρός συναντήθηκε μαζί του, το πρόσωπο του δολοφόνου άσπρισε, αλλά δεν παραδέχτηκε το έγκλημα. Σε αυτό το σημείο το αγόρι οδήγησε τους γέροντες στο μέρος που είχε ταφεί το σώμα του. Εκεί ακριβώς βρέθηκε ο σκελετός ενός άντρα με ένα τραύμα στο κεφάλι, το οποίο αντιστοιχούσε στο σημάδι του αγοριού. Επίσης, βρέθηκε το όπλο με το οποίο είχε γίνει ο φόνος.\nΜε τόσες αποδείξεις, ο δολοφόνος αναγκάστηκε να παραδεχτεί ότι όντως διέπραξε το έγκλημα. Ο δρ Lasch, ο μοναδικός που δεν ανήκε στην ομάδα των Δρούζων, ήταν παρών κατά τη διάρκεια ολόκληρης της διαδικασίας.


Επικριτικά τα κόμματα της αντιπολίτευσης - Prisma Radio\nHomeΕλλάδαΕπικριτικά τα κόμματα της αντιπολίτευσης\n«Δυστυχώς η συζήτηση διεξάγεται σε μια Βουλή που βιώνει καταστάσεις παρακμής και εκφυλισμού. Μια Βουλή με θεσμικές ακροβασίες. Με μια πλειοψηφία του ΣΥΡΙΖΑ με υπολείμματα της Ακροδεξιάς και τους γνωστούς γυρολόγους. Και είστε εσείς προσωπικά, κ. Τσίπρα, ο αρχιτέκτονας αυτού του πολιτικού και κοινοβουλευτικού ευτελισμού», ανέφερε στην παρέμβασή της η πρόεδρος της Δημοκρατικής Συμπαράταξης, Φώφη Γεννηματά, και υπογράμμισε ότι το κόμμα της θα υιοθετήσει στάση τέτοια κατά τη σημερινή ψηφοφορία που συμβολικά να καταδεικνύει ότι δεν θα πρέπει να υπάρξει πλειοψηφία 180 που θα επιτρέψει σε μονοκομματική κυβέρνηση να ψηφίσει στην επόμενη Βουλή, όποιες αλλαγές στο Σύνταγμα επιθυμεί: «Δεν θα επιτρέψουμε, με την ψήφο μας, η συνταγματική αναθεώρηση να γίνει υπόθεση μιας μόνο πολιτικής δύναμης. Δεν μπορεί να υπάρχει “εν λευκώ” εντολή για την αναθεώρηση του Συντάγματος», τόνισε. Υπενθυμίζεται πως η ΔΗΣΥ θα εκφραστεί από την ψήφο μόνο ενός μέλους της Κοινοβουλευτικής της Ομάδας.